ERROTARRI FORMAKO AURKIKUNTZA EDER BAT | erritarrak | GAUR8 - mila leiho zabalik\nDokumentu zaharrek azaleratu dute herritarrek ahaztua zutena. Jaizkibel mendian ezkutatua egon den XVI. mendeko ondare ederraren atzetik ibili gara ordutik. Denborak horitutako paper tolestuen hitzak josi, eta mendiko harkaitzetan gelditu ziren arrastoak irakurri nahian aritu gara. Eta hala, arian-arian, harginak harriari forma ematen dion moduan, eman diogu guk ere itxura bilaketari; eta lau mendetan ezkutaturik izan den errotarri itxurako aurkikuntza eder bat bistaratu zaigu mendi magalean. Gure historia gehiago xehatzen lagunduko digun errotarri harrobia.\nJavi Castrok urteak daramatza Euskal Herriko mendiak miatzen eta haietan errotarri harrobiak bilatzen, «Errotarri» izeneko proiektuaren baitan, eta Europa mailako proiektu zabalago baten babesean\nEuskal Herrian, jada, 306 dira aurkiturikoak eta katalogatuak. Jaizkibelgoak badu zerbait berezia. Izan ere, Madrilen idatzitako liburu batek errotarriak egiteko mendi ona zela esateak harridura sortzen du\nEremu berean hamar errotarri oso aurkitu dira. Oso leku berezia da. Errotarriak egiten zituzten harginek nola lan egiten zuten erakusteko leku aproposa da Jaizkibelgo harrobia. Eskola txiki bat, eremu eder batean\nIkaragarriena zera da: ez dakienak ez du ezer ikusiko. Harkaitza, belarra eta harriak. Besterik ez. Azalpenen ostean, ordea, begiak ireki egiten dira, mendeetan atzera bidaiatzen du pertsonak, eta hargin haien lana ulertu\nArtxiboetako paperen moduan daude horituak Jaizkibelgo harkaitzak. Ez zaharrak direlako, hori ere egia baita, baizik eta harez osaturik daudelako. Hondarribiarrek “harri mimarriya” deitzen diote bertako harriari. «Mimatzeko edo lantzeko erraza delako omen da», diote. Ez da harritzekoa, beraz, Jaizkibel mendia harrobiz betea egotea. Dagoeneko landaretzak eta higadurak ezkutatu dituen harrobi txikiz betea.\nHarrobi guztiak ez dira berdinak, ordea. Eta horien artean badira oso bereziak direnak ere, ondo aztertuta, XVI. mendeko ofizioei eta gizarteari buruzko informazioa emango digutenak: errotarriak egiteko harrobiak. Egun galduriko ofizioa da harrobi haietan lan egiten zutenena: errotarriak egiten zituzten harginak ziren eta, bere garaian, berariazko garrantzia izan zuten gizartean: errotarririk gabe, ezin zen errotarik martxan izan. Eta errotarik gabe, goseak herritarren etxeko atea jo zezakeen.\nHala, saltoka ibili gara paper horietatik harkaitz horietara. Batetik bestera. Arrastoa non topatuko. Jaizkibelgo errotarriak egiteko harrobi ezkutu horiek non diren jakiteko, paperak ez ezik, harkaitzak ere irakurri egin behar baitira.\nDokumentuak eta mapa zaharrak\n1802ko “Diccionario de la Real Academia de la Historia” liburuak aipatzen zuen jada: «… Jaitzquibel en jurisdicción de la ciudad de Fuenterrabía… y se extiende desde el cabo de Higuer hasta la villa de Pasage y entrada del canal, y hácia la parte de Lezo abunda en piedra arenisca á propósito para edificios, losas y muelas de molino». Besteak beste, errotarriak egiteko ere gune aproposa omen zen Jaizkibel mendia, beraz.\nAipu hori ondo gordea zuen Javi Castrok, Aranzadi Zientzia Elkarteko Etnografia Saileko kideak bere datu basean. Hor bukatzen ziren arrasto guztiak, ordea. Hortik aurrera, aztarna gehiagorik ez zegoen. Herritarren artean ez zuen inork errotarriak egiteko gunerik ezagutzen, eta inguruko harginen artean ere, berririk ez. Eta hala izan da urte batzuetan, harik eta Maximo Sagarzazuren mapetan (ikus “Attona Maximoren bihotzeko mapak” izeneko erreportajea) “errotarri” izeneko leku izen bat aurkitu genuen arte. Eta orduan, bai. Orduan, Jaizkibelgo errotarri harrobiak bilatzeko ikerketa zizelkatzen hasi ginen.\nJavi Castrok urteak daramatza Euskal Herriko mendiak miatzen eta haietan errotarri harrobiak bilatzen, “Errotarri” izeneko proiektuaren baitan, eta Europa mailako proiektu zabalago baten babesean. Euskal Herrian, jada, 306 dira aurkiturikoak eta katalogatuak; baina Jaizkibelgoak badu zerbait berezia. Ikertzailea kitzikatzen duen zerbait. Izan ere, Madrilen idatzitako liburu batek errotarriak egiteko mendi ona zela esateak harridura sortzen du. Bereziki ona behar zuen mendiak Madrilen mendiari buruzko ezaugarri hori nabarmentzeko. Ahozko transmisioan, ordea, galdua zegoen jada harrobi horien kokapena. Erronka ez zen txikia. Eta hala, Maximoren mapek lehenbiziko froga ekarri zutenean hasi zen bidea irekitzen, eta ezkutuan zeuden arrastoak bata bestearen atzetik ateratzen.\nMapetan “errotarri” moduan azaltzen zen gunetik ez oso urruti, errotarri erdi bat aurkitu genuen 2020aren hasieran. Egiten hasi, erditik puskatu eta harginak mendian utzitako errotarria zen. Ikerketaren lehen harria, beraz, jarria zegoen.\nJon Aldaia hondarribiarrak aurkituriko dokumentu batek, baina, are gehiago indartu zuen gure ustea. Jaizkibelen errotarri harrobi handia behar zuen ustea. 1596an, Guadalupeko Ama izeneko itsasontzi batek 14 errotarri eraman zituen Hondarribitik Sevillara. Errotarriak Andaluziara eramaten bazituzten, asko egiten zirelako seinale zen hura. Ez zituzten bertako errotentzat egiten soilik. Guk Jaizkibelen aurkiturikoa, ordea, errotarri erdi bat baino ez zen. Zerbait ezkutatzen zigun mendiak, baina ez genekien nondik hasi miatzen…\n100 errotarri Jaizkibel mendian\nHala, Javi Castro adituak eta Yoseba Alonsok osaturiko lantaldeak dokumentu zaharrak miatzeari ekin zion. Oñatiko artxiboetatik tiraka, eta Hondarribiko XVI. mendeko testamentuak ikertzen, lehenbiziko ezustekoa iritsi zen: Joanes de Aldasoro harginaren 1583ko testamentua. Bertan harginak errotarriei buruz hitz egiten du behin eta berriz, eta datu garrantzitsuak ematen ditu horien inguruan. Besteak beste, Jacobe de Azaldegui izeneko hondarribiarrari 62 errotarri utzi zizkiola, hark Pontevedrara eraman eta sal zitzan. Eta are eta harrigarriagoa dena: jada eginak eta landuak zituen 100 errotarri utziak zituela Jaizkibel mendian, eta beste 100, Hondarribiko Santa Engraziaren ermitaren aldamenean. Hala, gure usteek gero eta indar handiagoa zuten. Une horretan 200 errotarri eginak zituen harginak, eta dozenaka esportatzen zituen; beraz, harrobi ona behar zuen Jaizkibelen, errotarri horiek guztiak egiteko. Baina, non? Non ezkutatzen ote zen harrobi hura?\nHala, mapa zaharrak begiratuz, eta haietan ageri diren arrastorik txikienei tiraka, mendiko miaketekin hasteko garaia etorri zen. Jaizkibel, ordea, handia izan, eta miatzen hasteko, nonbaitetik hasi behar. Erabaki beharra zegoen. Maximoren mapek eta 1667ko plano zahar batean azaltzen zen ermitak eman ziguten nondik hasi jakiteko lehen aztarna: Santa Barbararen ermita zaharra zegoen ingurua miatu behar zen.\nSanta Barbararen ermita zaharra\nEgun Jaizkibelgo paradore zaharraren arrastoak dauden eremuan egon zen Santa Barbararen ermita garai batean (1543an aipatzen da lehen aldiz), eraitsi eta Guadalupera doan kalbario bidera lekuz aldatu zuten arte. Bestalde, deigarria gertatu zitzaigun ikustea bide zuzen bat zegoela dokumentuetan agertzen ziren eta harginekin lotura zuten hainbat herritarren baserrietatik ermita ingurura. Eta, orduan, Javi Castrok bota zigun hipotesia: Santa Barbararen ermita han bazen, harrobiek ez zuten urruti izan behar. Ezjakinak gu, ez genuelako Javik esan nahi ziguna ulertu hasiera batean: Santa Barbara harginen zaindaria da, eta harginek euren ermitak harrobietatik gertu egiten zituzten, lanean ari ziren bitartean babestuak egoteko.\nEta hala, mendiko ikerketa fasea hasi zen, eta hainbat harrobi kokatu genituen ermita egondako inguruan: Arrobieta, Arginzuloeta, Arrobizarreta… eta izenik gabeko beste hainbat. Eta miaketak fruitua ematen hasi ziren: harlanduzko lanen arrastoak azaldu ziren ermita zegoen inguruko harkaitzetan, eta bidezidorrak, eta harginek utzitako markak, eta jarraian… zirkulu formako harri handi bat. Bista-bistan.\nErrotarria egiten hasi eta mendian utzitako harria zen, garbi. Eta horren atzetik etorri ziren, beste bat, eta beste bat, eta, hala, eremu berean 10 errotarri oso aurkitu ziren arte. Hantxe genuen. XVI. mendetik bistan baina gorderik egon zen errotarri harrobi zoragarria. Arrasto, errotarri oso, errotarri puska, ateratzen hasi berri ziren errotarri eta beste mila xehetasunekin batera. Dudarik gabe, zerbait berezia zuen lekuak: errotarriak egiten zituzten harginek nola lan egiten zuten erakusteko leku aproposa da Jaizkibelgo errotarrien harrobia. Eskola txiki bat, eremu eder batean.\nErrotarriak sortzeko prozesua\nJaizkibelen aurkiturikoa harrobi handia dela esan daiteke, eta errotarriak sortzeko prozesuaren pausu guztiak ikusteko leku aproposa. Harrobi eredugarria da zentzu horretan. Baina ikaragarriena zera da: ez dakienak ez du ezer ikusiko. Harkaitza, belarra eta harriak. Besterik ez. Azalpenen ostean, ordea, begiak ireki egiten dira, mendeetan atzera bidaiatzen du pertsonak, eta hargin haien lana ulertu. Hargin haien begien eta eskuen mugimendu zehatzez ohartuko da, eta bide batez, hori guztia baloratuko du. Hori ere badelako ondarea.\nJaizkibelgo errotarrien harrobian ez duzu aurkituko arreta deituko dizun lurreko hobi handirik edota horma handi zulaturik. Izan ere, harginek, lurra bera estaltzen duen harria erabiltzen zuten, handik harri blokeak atera eta errotarriak egiteko. Edota blokea atera gabe, harrian bertan errotarria egiten hasteko. Lurra zizelkatzen zuten, pixkanaka-pixkanaka, urtez urte, mendi magalaren paisaian ere eraldaketak egin arte. Eremua eta ofizioa ezagutzen ez duten gure begi ezjakinek, ordea, kostata sumatuko dituzte eraldaketa horiek, lan egiteko modu hura ulertu arte. Baina hor daude. Bistan, baina ezkutaturik.\nEta begiek harkaitzak irakurtzen ikasten dutenean, bertan ikusiko ditugu harginek blokeak ateratzeko egiten zituzten zuloak edo falkak, guztiak erregulartasun handiz eginak. Ikusiko ditugu, halaber, harrian pikatzen hasitako errotarriak, edota dagoeneko zirkulu forma duten, baina gaina leuntzea falta zaien errotarriak egiteko harri handiak. Bi asteko lana omen zen errotarria harritik ateratzea. Jaizkibelgo harrobian, prozesu horretako egun ezberdinak antzeman daitezke, bai eta harginek erabiltzen zuten errotarriak egiteko teknika ere. Eskuak ez ezik, burua ere martxan izaten zutelako harginek.\nHarginarena aitatik semera igarotzen zen ofizioa zen garai hartan. Batetik, lanerako tresnak behar zirelako etxean, eta bestetik, esperientzia. Eta, era berean, hala erakusten dute dokumentu zaharrek. Domingo de Aldasororen semea, Joanes de Aldasoro, zen testamentuko harginetako bat, eta dokumentu zaharren arabera, Santa Barbararen ermitako maiordomoa ere bazen 1581ean.\nProfesionalak ziren harginak, eta teknika eta lan egiteko modua ikasia zuten. Ondo ikasia, gainera. Pisu handiko bloketzarrak hausten zituzten falkak eginez, ikaragarrizko zehaztasunarekin, eta, horren ondoren, behin harriari zirkulu forma emanda, errotarria leuntzeko lanak hasten zituzten. Baina, nola leundu? Nola jarri errotarriaren bi aldeak distantzia berera eta koskarik gabe ondo leunduta? Plano bakar eta zuzen bat eginez?\nHarginek gurutzearen teknika erabiltzen zuten horretarako. Harrian, goitik behera eta ezkerretik eskuinera, erregelen laguntzaz gurutze bat egiten zuten harria pikatuz. Eta horrek errotarriaren lau aldeak maila berean leuntzeko aukera ematen zuen gero. Euskal Herriko mendietan gutxi dira egundaino aurkitu diren eta harrian markaturiko gurutzea duten errotarriak. Jaizkibelgoan, errotarri oso bat ikus dezakegu gurutzea markatuta duela.\nXVI. mendeko gizartearen isla\nErrotarriek, alabaina, ez digute soilik ofizio bati buruz hitz egiten. Asko ziren lanbide zahar honek bere atzetik zekartzan lan egiteko moduak eta beharrak, eta horiek guztiek marrazten dute XVI. mendean Jaizkibel inguruko herrietako eta Euskal Herriko gizartea nolakoa zen ulertzeko koadroa. Izan ere, dokumentu zaharrenek 1580ra eramaten gaituzte zehazki Jaizkibelgo errotarriei buruz hitz egiten dugunean, baina badira XVI. mende erdiko arrastoak ere artxiboan. 1550ean, esaterako, Hondarribiko “María” izeneko zabrak kortsario frantsesen erasoa jaso zuen Coruñan, eta dokumentuen arabera, burdina, brea, labanak eta errotarriak zeramatzan itsasontzia La Rochellera eraman zuten. 1568an, errotarriak eraman ziren San Miguel itsasontzian, Pasaiatik Sevillara. Dokumentuek oraindik ziurtatu ez badigute ere, oso litekeena da erdi arotik etortzea harrobi berezi horien erabilera. Horretarako, ordea, dokumentuek hitz egin beharko dute. Adi egon beharko dugu, baina. Paperek ez ezik, ondo irakurrita, errotarriek ere badutelako zer esana.\nEsaterako, Jaizkibelgo harrobian tamaina ezberdineko errotarriak aurkitu dira. Frantzian egindako ikerketek diotenari jarraituz, gero eta errotarri zaharragoa izan, orduan eta tamaina txikiagoa izan ohi du. Eta Jaizkibelen aurkitu diren txikienak 110 zentimetroko diametrokoak izan dira. Ikerketek diotenari kasu eginez, XV-XVI. mendekoak. Beraz, harriek eta dokumentuek hizkuntza bera hitz egiten dute oraingoz. Ondorio berera eramaten gaituzte. Baina harri handiagoak ere aurkitu dira harrobian. Beraz, garai berriagoetako harriak ere badira. Horien dokumentuak aurkitzeko lana egin beharko da, ordea. XVI. mendeko dokumentuetako 3.000 orri baino gehiago irakurri dituzte azkenengo hilabeteetan Castro eta Alonsok. Denborak esango du noiz amaitu zen errotarriak egiten zituzten harginen ofizioa.\nGarbi dagoena da, alabaina, errotarriek lana sortzen zutela eta orduko gizartean ere izan zutela euren lekua. Hala, dokumentu zaharretako aipamenak ikustea baino ez dago ofizioaren inguruan zegoen guztia ulertzeko. Izan ere, harrobiak (batzuk behintzat) Udalarenak ziren, eta errentan uzten zizkien enkantean hartzen zituzten pertsonei, diru baten truke. Haiek hargina kontratatzen zuten, eta harginak, langile gehiago (behar bazuen) eta errotarriak gurdiz herrira jaisteko pertsona. Hondarribiko kasuan, gainera, testamentuek dioten moduan, Santa Engrazia izeneko ermitaren aldamenean uzten zituzten harriak batzuetan. Izan ere, gabarrak bertaraino iristen ziren errekan gora, eta beste pertsona batek gabarrarekin eramaten zituen haiek portura. Han, itsasontzian sartzen zituzten, testamentuek dioten moduan, harginarekin tratua egin zuen merkatariak Pontevedrara, Cadizera edo Sevillara eramateko. Harrobia itsasotik gertu bazegoen, ordea, zuzenean sartuko zituzten txalupara, garraiatuak izateko.\nGaldera asko xehatzeko\nDuela hilabete gutxi hasitako ikerketak galdera asko erantzun ditu jada, baina gehiago dira bidean sortu dizkigunak. Lau dira dagoeneko Jaizkibel mendian aurkitu diren errotarri harrobiak, baina badakigu gehiago azalduko direla. Lantaldea handitzen joan da, eta etnografia saileko kideak ez ezik, historialariak, geografoak eta laguntzaile sorta bat elkartu zaizkie horiei. Halaber, sortu ditu egundaino inoiz bururatu ez diren kontuak. Hala, garai hartan errotarri bakoitzak dirutza (egungo 3.000-4.000 euro) balioko zuela jakinda, utziko al zenituzkete 100 errotarri Jaizkibel mendian inork zaindu gabe?\nErantzunak nahiko garbia dirudi: ezta pentsatu ere! Beraz, izango al zuen “harrizainik” kontratatuta harginak? Eta Jaizkibelgo mapa hartu eta aztertuko bagenu, ez al da kasualitatea, harrobia dagoen inguruan “artzain arpia” izeneko harpe bat izatea, nondik harrobi guztia ikusten den, edota “artzain kaxkoa” edo “artzain lepo”, “artzain aurria” eta “artzain atzia”? Filologo eta leku izenetan adituak direnei galdetuta, behintzat, “artzain” (edo “arsain” dokumenturen batean) “harrizain” hitzetik eratortzea ezin da baztertu. Ikertu beharreko kontua da, ordea, harginak “harrizainik” ba ote zuen.\nIkusi beharrekoa da, halaber, noiz arte iraun zuen ofizioak, eta erabiltzen zituzten teknikak eta mugitzeko moduak leku guztietan berak al ziren. Harrobiak Hondarribiko eta Pasaiako lurretan aurkitu dira. Izango al dira gehiago? Izango al dira Lezon?\nErantzungo al digute dokumentuek nortzuk izan ziren hargin ezagunak eta zein ofizio gehiago lotzen zituen errotarrien kontu honek, edo izango al den oraindik inguruko errotaren batean Jaizkibeldik aterako errotarririk. Baina galdera ederrik bada, bada bat guztiok zain gaituena. Erantzuna jakiteko gogo biziz gaituena: Ez al da kasualitatea aurkitu ditugun agiri gehienek aipatzea itsasontziek Jaizkibelgo errotarriak Galiziara, Cadizera eta Sevillara eramaten zituztela?\nIzan ere, agiri zaharrek adierazten dutenaren arabera, portu horiek ziren Ameriketara zihoazen itsasontzien irteera puntua. Ez ote da izango XVI. mendeko Jaizkibelgo errotarriak Ameriketan saltzeko eginak zirela?\nHala izan edo ez izan, Jaizkibelgo errotarrien ikerketak galdera asko ditu oraindik xehatzeko, eta Hondarribiko eta Pasaiako herriek, ondare eder bat ikertzeko, zabaltzeko eta zaintzeko. Guk buruko errotak martxan ditugula jarraituko dugu. Errekako urak alde baditugu, are hobeto!\nHala, noizbait, agian jakingo dugu Amerika urrunean oraindik ere izango ote den Aldasorotarren familiak Jaizkibelgo “harri mimarriyan” zizelkaturiko errotarririk. Eta nork daki, oraindik ere bueltaka jarraituko ote duen Atlantikoaren beste aldean.


Irekia Eusko Jaurlaritza - Gobierno Vasco :: Eusko Jaurlaritzak ikastetxeen erabakitzeko autonomiaren alde egin du, 18tik aurrera eskola presentzialetara itzultzea finkatzeko\nEusko Jaurlaritzak ikastetxeen erabakitzeko…\n2020-05-12ko Gobernu Kontseiluaren Akordio nagusiak\n<iframe src="https://www.irekia.euskadi.eus/eu/embed/videos?video_path=2020%2F05%2F12%2Fnews_61692%2Fhtml5%2Fconsejo_gobierno.mp4" width="320" height="210" allowfullscreen></iframe>\nEusko Jaurlaritzak ikastetxeen erabakitzeko autonomiaren alde egin du, 18tik aurrera eskola presentzialetara itzultzea finkatzeko Iturria: Irekia\n2020_05_12_consejo_gobierno.jpg Iturria: Irekia\n2020_05_12_consejo_gobierno_02.jpg Iturria: Irekia\n2020_05_12_consejo_gobierno_03.jpg Iturria: Irekia\n2020_05_12_consejo_gobierno_04.jpg Iturria: Irekia\nJosu Erkoreka Eusko Jaurlaritzako bozeramaileak eta Gobernantza Publikoko eta Autogobernuko sailburuak ohiko prentsaurrekoa eman du Gobernu Kontseiluaren ondoren, Arantxa Tapia Ekonomiaren Garapena eta Azpiegituretako sailburu eta Nekane Murga Osasun sailburuarekin batera.\nKazetariei erantzunez, Eusko Jaurlaritzako bozeramaileak gogora ekarri ditu Lehendakariak joan den astean Eusko Legebiltzarreko Diputazio Iraunkorrean esandakoak: "Proposamen bat da, saiatua eta mailakatua, osasun-irizpideen araberakoa eta ezarritako osasun-irizpideen araberako aldaketak eta erabakiak behar dituena".\nErkorekak gogorarazi du Hezkuntza sailburuak beti azpimarratu duela ikastetxeek arlo horretan duten autonomia. Gainera, bozeramaileak gaineratu du Hezkuntza Sailak bere proposamena bidali diela hezkuntzako eragile guztiei, proposamena kontrastatzeko. Erkorekaren hitzetan, "hezkuntza administrazioaren elkarlanerako gogoa erabatekoa da".\nEusko Jaurlaritzaren bozeramaileak gogorarazi duenez, proposamenak oinarri pedagogiko argiak ditu. "Oso hezkuntza-mugarri zehatzak gainditzear dauden ikasleez ari gara". Erkorekak gogorarazi du ikastetxe bakoitzak erabakiko duela hori nola gauzatu.\nHauteskundeen deialdiari buruz galdetuta, Josu Erkorekak gogorarazi du Lehendakaria aste honetan bilduko dela alderdi politikoekin, eta haiekin kontrastatu nahi duela egoera. Bozeramaileak azaldu duen bezala, Lehendakariak dokumentazioa aurkeztuko du gaur egungo osasun-egoera eta etorkizunerako aukerak zehazteko, bai eta hauteskunde-egunean botoa eman behar duten eta hauteskunde-administrazioko kide diren pertsonen osasuna erabat bermatzeko hartu beharko liratekeen neurrien multzoa zehazteko ere.\nErkorekak gaineratu duenez, "Lehendakariak ez du erabakirik hartu. Bi aukeren artean, osasun-egoera uztailean edo urrian hobea izan daitekeen ebaluatu behar da, hori kontrastatu eta erabakirik egokiena hartu. Erabakitzeko unea da. Uztaileko aukera orain erabakitzen ez bada, beharrezkoa den hausnarketa egin gabe desagertzen da ".\nPrentsaurrekoan Gobernantza Publikoko eta Autogobernuko sailburuak Gobernu Kontseiluan onartutako gaiak azaldu ditu. Adierazi duenez, gaur, Eusko Jaurlaritzaren herritarrentzako arreta presentziala pixkanaka berreskuratzeko Plana adostu dute. Erkorekak gogoratu duenez “une hauetan, administrazio-prozeduren epe guztiak etenda daude” eta gaineratu duenez, helburua da aurrea hartu eta Eusko Jaurlaritzaren arreta presentziala behar duten pertsonentzako erantzuna planifikatzea, besteak beste honako hauek eskatzeko orduan:\nFamilia- eta lan-kontziliaziorako laguntzak\nEtxebizitza ordaintzeko laguntzak\nBozeramaileak gogoratu duenez, administrazio-prozedura gehienak digitalizatuta daude, eta online egin daitezke, identifikazio ofizialeko sistema baten bidez.\nGainera, Erregistro Elektroniko Orokorraren bidez, edozein eskabide, idatzi edo jakinarazpen baliabide elektronikoen bidez aurkez daiteke. Erkorekak azaldu duenez, “egiaztatu dugu pertsona askok nahiago dutela administrazioarekin aurrez aurre harremanetan jarri. Besteak beste, pertsona kalteberenek eta eten digitalaren eragin handiena jasaten dutenek. Plan honen bidez, haien kudeaketei bide eman nahi zaie, bereziki mota guztietako gizarte-laguntzak dituzten plan gehiago ditugun une honetan”.\nASTELEHENA, HILAREN 18A\nPrentsaurrekoan Gobernantza Publiko eta Autogobernu sailburuak adierazi duenez, Eusko Jaurlaritzaren plangintzak herritarrentzako arretara mailaz maila itzultzea aurreikusten du eta, horretarako, betiere, segurtasuna bermatzea, bai arreta ematen dutenei, bai arreta jasotzen dutenei. Datorren ostegunean, maiatzaren 21ean, hiriburuetako ZUZENEAN zerbitzuaren bulegoak irekiko dira. Hortik aurrera, gainerako zerbitzu presentzialak pixkanaka irekitzen joango dira.\nEusko Jaurlaritzako bozeramaileak adierazi duenez, “badakigu ezer ez dela “Covid aurreko” egoeran bezalakoa izango”. Eusko Jaurlaritzaren herritarrentzako arreta desberdina izango da, eta hiru aldaketa nagusiak honako hauek izango dira:\nAurretiko hitzordua beharko da. Datorren astelehenean, hilaren 18an, eus webgunearen bidez hitzordua eskatzeko web-sistema abiaraziko dugu. Sistema erraza eta mugikorretik, tabletatik edo ordenagailutik irisgarria. Gainera, bulegoan bertan aurretiko hitzordua emateko makina automatikoak jartzen ari gara. Pertsona eta izapide bakoitzarentzat arretarako 15-20 minutuko denbora kalkulatu dugu.\nArreta presentziala hasiera batean izapideei erantzuteko eta dokumentazioa erregistratzeko baino ez da zabalduko. Herritarrentzako kontsulta- eta informazio-zerbitzua 012 telefonoaren, Telegram bat-bateko mezularitza-zerbitzuaren eta eus-eko kontaktu-buzoiaren bidez eskaintzen jarraituko da. Une hauetan, Eusko Jaurlaritzako Herritarrentzako Arretarako taldeak egunean ia 3.000 kontsultari ematen die arreta, hiru kanal horien bidez.\nBabes kolektiboko neurriak bulego guztietan ezartzen amaitzen ari gara, esaterako, manparak, eserlekuak urruntzea edo kentzea, markak lurrean, sartzeko kontrolak edo gel hidroalkoholikoen banagailuak.\nHERRITARREN HARREMANAREN DIGITALIZAZIOA\nJosu Erkorekak azaldu duenez, sail guztiak beraien izapideen errepaso zorrotza egiten ari dira, administrazio digitalari bultzada bat emateko eta online kudeaketaren esperientzia hobetzeko. Bitartean, oraindik presentzia fisikoa behar duten izapide guztien epeak zabalduko ditugu. “Gure helburua da bulegoetan herritarren presentzia ahalik eta gehien murriztea eta denboran banantzea, pilaketarik egon ez dadin”.\nGainera, Bozeramaileak gogoratu duenez, Eusko Jaurlaritzak erabaki du aurrerantzean, ZUZENEAN zerbitzura doazen pertsona guztiak bulegotik identifikazio digitaleko sistema batekin irtetea; sistema hori doakoa izango da, eta aukera emango die beren izapidearekin jarraitzeko edo online segimendua egiteko. Zehazki, “B@kQ” birtuala emango zaie. IZENPE Autentifikazio, Ziurtapen eta Sinadura Digitalaren Euskal Agentziak ematen duen eta erabiltzeko oso erraza eta segurua den identifikazio elektronikoko baliabidea da. KZ Gune guztietan, osasun-zentroetan eta hainbat udaletan eskura daiteke, administrazioarekiko harreman digitala eta segurua bermatzeko.\nPasa den martxoaren 12an, Osasun Publikoaren Agintaritzaren gomendioei jarraikiz, Eusko Jaurlaritzak arreta presentzial guztia eteteko erabakia hartu zuen. Atzo, astelehenean, hilaren 11n, langile publikoaren % 60 itzuli zen lan presentzialera. Itzulera-jardunaldi horren balantzea positiboa da.\nItzuleran ez zen jende-pilaketarik egon, eta segurtasun-distantzia gorde zen; ez zen gorabeherarik erregistratu.\nJosu Erkorekak adierazi duenez, “orain beste pauso bat gehiago emango dugu eta, Osasun Agintaritzaren gomendio guztiei jarraikiz, ostegunean, hilaren 21ean, herritarrentzako arreta presentzialari ekin genion berriro. Modu planifikatuan eta antolatuan egin dugu. Familiei lan-bizitza eta seme-alaben eta mendeko nagusien zaintza uztartzen laguntzeko talka-neurriak abian jartzen ari garen unean egin dugu, kolektibo kalteberei laguntzeko programak, langile autonomoentzako eta mikroETEen jabeentzako dirulaguntzak eta abar abian jartzen ari garen unean”.\nPrentsaurrekoan Arantxa Tapia Ekonomiaren Garapena eta Azpiegituretako sailburuak cororavirusaren krisiak Arabako Errioxako upeltegietan izan duen eraginari buruzko datuak azaldu ditu. Tapiak azaldu duenez, Eusko Jaurlaritzak 50 milioi euro bideratuko ditu ardogintza, sagardo eta bertako garagardoaren sektoretara finantzaketarako tresna berri bat gisa.\nBestalde, osasun sailburu Nekane Murgak Euskadiko koronabirusaren inguruko azken datuak eman ditu.\nerkoreka_bakq_eu.mp3 behera kargatu (2 MB)\nerkoreka_arreta_presintzatu... behera kargatu (1000 KB)\nerkoreka_zuzenenan_eu.mp3 behera kargatu (3 MB)\ntapia_digitalizazioari_lagu... behera kargatu (1 MB)\ntapia_nazioartekotzea_eu.mp3 behera kargatu (1 MB)\ntapia_upategien_egoera_eu.mp3 behera kargatu (800 KB)\nerkoreka_hezkuntza_proposam... behera kargatu (5 MB)\nerkoreka_arreta_presintzatu... 70 MB\nerkoreka_bakq_eu.mp4 100 MB\nerkoreka_hezkuntza_proposam... 300 MB\nerkoreka_zuzenenan_eu.mp4 200 MB\ntapia_digitalizazioari_lagu... 80 MB\ntapia_nazioartekotzea_eu.mp4 90 MB\ntapia_upategien_egoera_eu.mp4 60 MB\nHezkuntza Saila Euskadiko ikastetxe publikoetako zuzendaritza taldeekin elkartu da\nHauspoa proiektuari bultzada: ekimenera batu nahi duten ikastetxeei zuzenduriko jardunaldia antolatu du Hezkuntza Sailak


Drama - G&A (Gauez eta Azpikeriaz)\nG&A (Gauez eta Azpikeriaz) | 2008-02-25 12:26\nTelebistaren historiaren urrezko orriak zabaldu, eta hor agertuko zaigu 1960ko Nixon-Kennedy debatea. Telebistaz emititutako lehenengoa izateaz gain, hastapenetan zegoen telebistaren boterea berretsi zuen tête-à-tête horrek .\nNixon bizarra gaizki eginda agertu omen zen platoan. Kennedyren begi urdinak estatubatuar askoren bihotzetara ailegatu ziren (badu meritua gero, zuri-beltzezko telebistan). Gerora egindako ikerketek agerian utzi zutenez, debatea irratiz jarraitu zutenen artean boto intentzioa ez zen gehiegi aldatu: Nixoni botoa ematea erabakita zutenak, bere horretan mantendu ziren, eta berdin Kennedy hautatu nahi zutenak. Aldiz, telebistan debatea ikus-entzun zutenengan Kennedyren aldeko boto eskualdatze izugarria eman omen zen, geroko garaipena erabakiko zuena. Diferentzia ez zitzaion inori oharkabean pasa. Politikariok, hemendik aurrera, bizarra txukun!\nIa berrogeita hamar urte pasa dira AEBtako debate horretaz, eta oraindik ere eredutzat hartzen da gure artean. Raxoi zein Zapatero urduri dabiltza, bekoz bekoa erabakigarria izango delakoan. Edo hori ematen dute aditzera. Milimetrikoki ari dira zehazten debatearen ezaugarri oro: makillajea, argiztapena, platoaren tenperatura.\nTontakeria galanta. Zergatik nahiko luke Raxoik telebistako debate bat, jakinda bere arerioak begi urdinak dituela? Zergatik onartuko luke Zapaterok parte hartzea, jakinda boterean dagoena dela gehien arriskatzen duena?\nGuztia maskarada hutsa delako. Guk egunero ikusi izan ditugu Raxoi eta Zapatero telebistan: badakigu lehenengoak etengabe bustitzen dituela ezpainak suge-mihi antierotiko batekin, eta bigarrenak (begiak gorabehera) ez duela oso ondo harrapatu etenak noiz egin, eta eskuak noiz mugitu, enfasiaren bila dabilenean.\nBaina, Zapaterok Gabilondori belarrira esan zion moduan, tentsioa inprimatzeko momentua dugu honakoa, dramatizatzekoa. Telebista baino medio hobeagorik! Horregatik debaterako internet proposatu dietenean biek egin dute atzera. XX mendeko medio batean dena kontrolatuta dago. XXIeko medioetan, agian, Nixon-Kennedyren antzeko sorpresaren bat gertatuko litzateke.\nBerrian argitaratua, 2008ko otsailaren 24an. Rajoy-ren ordez, Raxoi zuzendu didate Berriakoek eta bere horretan utzi dut, nahiz eta ez dudan oso argi aldaketaren zergatia.\ndebatea hauteskundeak kennedy nixon rajoy telebista zapatero\nLuistxo 2008-02-25 17:28 #1\nNeuk ere ez dakit zergatik Rajoy bihurtzen den Raxoi. Berria-ren Estilo Liburuan ez dago horretarako bide ematen duen aipurik.
\nibai 2008-02-27 00:18 #2\nAbizena berez Raxoi delako da (galegoz). Baina ez dakidana da abizenak aldatu beharko lirateken. Nik uste bakoitzak aukeratzen duela bere abizena nola idatzi (guri gustatu ala ez).
\nBenito 2008-02-28 19:07 #3\nLuistxok dio Berriaren estilo liburuan ez dagoela halako aipamenik, ez daukat bistan eta hala izango da. Dena dela, Egukariaren estilo liburuan edo haren gomendioen zerrendaren batean irakurrita daukat aspaldian honelako arauren bat, gainera Raxoi adibide modura jarrita. Ez dut gogoratzen zein-noiz, aspaldikoa dela bai, Rax-joi-y PPko kargua edo ministroa zen sasoian, ez gaur bezain ezaguna.
\nJozulin 2008-02-28 19:41 #4\nGalizieraz ere horrela idazten omen dute.
\nkatixa 2008-02-29 09:46 #5\nRajoy-Raxoi aferak Luistxoren blogean jarraitzen du.
http://eibar.org/blogak/luistxo/archive/2008/02/28/rajoy-eta-raxoi
\nLuistxo 2008-03-12 13:16 #6\nBai, eta neure blogean jarraitu ondoren, orain Sustatura desbideratu dut. Benito Karrajukoak aipatutakoez, esan dezaket ez dela Raxoiren zantzurik Egunkariaren Estilo Liburuetan, ez dakit beste idazki motaren batean egongo ote zen.


Ulsterko Esku Gorria - Wikipedia, entziklopedia askea.\nUlsterko Esku Gorria\nEskuin bertsioa (ohikoena).\nUlsterko Esku Gorria (irlanderaz Lámh Dhearg Uladh eta ingelesez Red Hand of Ulster) Irlandako heraldika ikur bat da, gaur egun Ulster probintziaren ikur ezaguna. Gorunzko norabidea duen bost hatzadun esku gorri batez osatua dago. Ulsterko errege familietako bat izan zen O'Neill leinuaren ikur heraldikoa ere bada, ondorioz O'Neilldarren Esku Gorria izendapena ere jasotzen du.\nGaur egun, Ipar Irlandan bai irlandar errepublikarrek nahiz loialistek batera erabiltzen duten ikur bakarrenetakoa da.\nIrlanda gaelikoan jatorria duen ikurra da, kristautasuna iritsi aurretik Irlandako uhartea jentil edo paganoa zen garaikoa. Hain zuzen ere, irlandar mitologiako Fenian zikloan eta Ulstergo zikloaren kontakizun eta ipuinetan aipatua da.\nIrlandan, eta bereziki Ulsterren, oso hedatua dagoen kondaira baten arabera, bere jatorria honakoa omen da: Behinola, Ulsterko Erresumaren tronurako oinordekorik ez zegoen garaian, haren jabetza nork eskuratuko zuen jakiteko txalupa estropada norgehiagoka bat ospatu omen zen, irabazlea izateko baldintza bakarra: Ulsterko kostaldea ukitzen zuen lehenbiziko arraunlaria errege bilakatuko zen. Honela bada, erregegaiek estropadari ekin zioten, eta haietako erregegai batek hain zuen Ulsterko errege izateko irrika eta desira, estropadaren burutik urruti gelditzen ari zela eta galtzear zegoela ikusirik, bere eskua aiztoaz ebaki eta Ulsterko kostaldera jaurtitzeko inongo zalantzarik izan ez zuela. Honela, Ulsterko kostaldea ukitu zuen lehenbiziko arraunlaria eta errege berria bilakatuz. Horregatik, esku gorriak odolez bustitako eskua irudikatzen du.\nIpar Irlandako bandera (1953-1972)\nUlster GAA joko gaelikoetako taldearen armarria.\nOrriaren azken aldaketa: 25 urria 2016, 11:47.


Jose Luisekin hizketan\nJose Luisekin hizketan –\nLehengo baten Antiguan dagoen plaza horretara joaki, Jose Luisen gorputz erdiarekin hitz aspertuan aritu nintzaizuen. Gure kontuen berri baduela ikusi nuen, eta erraz moldatu ginen. Hona kronika laburtua.\n-Zer pasatu duk Osakidetzako iruzurrarekin? -Mediku espezialisten oposizioetan iruzurra azaleratu zuten, eta oposizio politikoak eta sindikatuek sailburua dimititzera behartu-.\n-Eta nork ordezkatuko dik, bada? -Euskaraz ez dakien emakume batek. Hanka bat gurean du: bi urtez Jaurlaritzan postu inportante baten eta Basurtuko ospitalean hamar urtez mediku; eta beste bat Espainian, Espainiako Kardiologia Elkarteko Kardiologia klinikoko atalburua da, eta Emakumeak kardiologian deritzan Espainiako lantaldeko koordinatzailea-.\n-Beraz, emakume kontzientzia izango dik -hala zirudik-, baina euskararena ez, euskara besterentzat; eta ez dik inork salatu euskara jakin gabe kontseilari hautatu izana?, eta gainera profil norteño horrekin, hanka bat Bilbon eta bestea Madrilen? Arraina burutik hasten duk, ba, kirasten!\n-Euskaldun kontzientziatu banaka batzuk baxoerdiak hartzen ari direla bai, baina politikariek eta itzal publikoa dutenek ez. Jose Luis, kontuizu, gero eta barneratuago dagoela gurean erdara ere hemengoa dela, eta nola erdarak balio komunikatibo eta praktiko askoz handiagoa duen…, eta nola EAJk eta PSEk bat eginda gobernatzen duten-.\n-Erdara gurea? Monteano historialariak-eta ederki erakutsi zigutek, ba, Iruiñea eta Nafarroa euskalduna nola espainoldu zuten konkistatzaile gaztelauek; eta beste euskal lurralde guztietako hainbat lekukok ere kontatu zigutek, ba, nola erabili izan den eraztuna eta makilatxoak eta antzeko zigorrak euskara umeen ahotik baztertu eta arlote konplexu alimalekoa kaskezurrean sartzeko -bertako elitearen konplizitate handiarekin-, eta erdara geure egiteko behartzeko, eta J.M. Torrealdaik bi liburutan ere azaldu ziguk, ba, xehetasunez, zer-nolako trikimailu erabili dituzten espainolek euskara debekatzeko eta euskaldunak lotsarazteko, batzuek sotilagoak eta beste batzuk ankerragoak…, eta, halere, euskaldunok jasan dugun gutxiespen eta bortxa hori guztia gorabehera, hori gehiago salatu eta justizia eta erreparazioa galdegin gabe, erdara ere geurea delako horrekin jarraitzen duzue?\n-Bai, Jose Luis, zuk ez zenigun alferrik azaldu, xehetasun askorekin, Errioxan, Biarnon, Bureban edo Hueska inguruan nola mintzatu izan zen euskara, eta hura galdurik espainol bilakatu diren errotik, baina gero eta gutxiago kezkatzen gaitu horrek, eta gero eta inpotentzia gehiago sentitzen dugu geurea euskara bakarrik sentitzen dugunok, eta Euskal Herrian hizkuntza derrigorrezko bakar bihurtu nahi dugunok, gure auzoek beren hizkuntzarekin egiten duten bezala beren esparruan eta beren esparrutik kanpo. Ezin indarrak batu eta egituratu!-.\n-Ez al ditek politikariek Euskararen Legea aldatu behar EAEn eta Nafarroan? -Nafarroan berriki ahalegindu dira baina porrot egin dute, eta EAEn ahalegindu ere ez, hogeita hamazazpi urte dituen lege xaharra aldatzen hasita okerrago gelditzeko beldurrez edo…; errazago zaie hamaika egunez paparrean belarriprest edo ahobizi txapak jarrita ibili, azpitik iradokiz euskara gehiago erabiltzen ez badugu geure kulpaz dela, Etxeparek eta Axularrek-eta behiala salatzen zuten bezala, haiek euskara idatziari zegokionez, gehiago ez erabiltzearen errua euskaldunona zela-.\n-Zer duk delako txapa kontu hori? –Kilometroak, eta Korrika eta gisakoei egun jakin mugatuko Euskaraldia gehitu zaie orain. Euskal Herriko toki askotan euskaraz nork dakien jakitea arras zaila gertatzen denez, eta erdaraz eginda kasik beti eta euskaraz eginda, aldiz, gutxitan asmatzen denez, euskara ulertzen dutenak eta hitz egiten dugunok identifikatzeko bereizgarria, euskara gehiago erabil dezagun-.\n-Ez didak pozbide handirik ematen. Autodeterminazio eskubidea gauzatzetik hurbilago al gabiltzak?, Katalunian aurreratuago agian? -Autonomi Estatutu xaharrean jasota egon bai baina benetan boterea duenak nahierara eskualdatzen dituen eskumenen negoziazioan trabaturik jarraitzen dugu, bereziki espetxe eskumenean, preso politikoek jarraitzen baitute Espainiako gobernuaren menpean eta mendekupean. Katalunian, ez dute oraindik amore eman, baina Europatik laguntza gutxi dutenez eta Espainiako botereen ezpatapean direnez, duintasunez bezain ziurgabetasun gaitzean-.\n-Beno, hik esandako gauzak entzunda, hemen jarraituko diat, jaiotetxea egon zen plaza honetan, baina paratu nauzuen bezala, gorputz erdiz; beste erdia nahiago diat beste leku atseginago batean izan, harik eta pozbide handiagoak emateko gai zareteino behinik behin.\nKezkaz eta arranguraz utzi nau. Gainean dugu hauteskunde zikloa. Edozein herritako alkate izateko gaztelania jakitea behar-beharrezkoa da; aldiz, euskaraz jakin gabe hautagai izan zaitezke eta alkate. Erdara ere gurea bada, hil dezagun euskara, amaizuna hamaika aldiz beharrezkoagoa dugun heinean, Euskaraldi, Korrika eta gainerako ekintza boluntaristak gorabehera, behiala Txillardegik AEBetako erreserbetako indigenen hizkuntzengatik zioen bezala:\n“Ez baitago eskubiderik (…) herri oso bat zoritxarreko eta itsu atxikitzea, hizkera <<bitxi>> bat gordetzeko. Hizkuntzari bai, kulturarekiko eta egiazko biziarekiko baradera eta traba ez den heinean. Gizateria ez da zoo bat. Eta indioak ez dira kiwi harrigarriak. Ez. Hizkuntza, gizonaren zerbitzuko. Ala kanpora (“Hopitarrei bisita” Argia).\ndiglosia, hizkuntza-politika, Jaurlaritza, Jose Luisekin hizketan, osasun sailburua, Txillardegi


Maddi Agirre eskalatzailea, Espainiako txapeldun - Goierriko Hitza : Goierriko Hitza\nMaddi Agirre 13 urteko ordiziar eskalatzaileak infantil mailako Espainiako txapelketa irabazi du Lugon (Galizia), Over All modalitatean. Abiadura, bloke eta zailtasun (sokan) ariketak egin behar izan ditu ordiziarrak ostiraletik igandera bitartean. Sei eskalatzaile sailkatu ziren finalerako eta azkenean Agirre izan da irabazle. Abiaduran hirugarren egin zuen, blokean lehenengo eta zailtasunean (sokan) hirugarren.\nSelekzioen txapelketa ere jokatu zen ekitaldi berean eta Agirrek Euskal Selekzioarekin, bigarren postua eskuratu zuen, Ines Allende, Udane Mujikarekin eta Gari Markuerkiagarekin batera.


‘Atzo, gaur eta beti’, Euskal Herria Internazionalista — Gaztezulo\n‘Atzo, gaur eta beti’, Euskal Herria Internazionalista\n‘Atzo, gaur eta beti’, Euskal Herria Internazionalista https://www.gaztezulo.eus/albisteak/atzo-gaur-eta-beti-euskal-herria-internazionalista https://www.gaztezulo.eus/albisteak/atzo-gaur-eta-beti-euskal-herria-internazionalista/@@download/image/askapena_brigad_1456925168.jpg\nEuskal Herriaren askapen sozial eta nazionala helburu, nazioarteko hamaika herrirekin elkarlanean aritu da, 1987an sortu zenetik, Askapena erakundea. 80ko hamarkada amaieran, Nikaraguako iraultzaren harira hasi ziren euskal brigadistak bidaltzen, bertako ekarpen internazionalistak ekartzeko asmoz, eta orduz geroztik, "parte hartu dutenen kopurua zehaztea oso zaila den arren", guztira, azken hamarkadetan, 2.000 brigadista baino gehiagok parte hartu dutela baieztatu digu Askapena erakundeko Julen Zulaikak.\nUrtetik urtera, hainbat dira brigadek uztartu dituzten herrialdeak, eta aurten, zehazki, Mexiko, Venezuela, Brasil, Argentina, Uruguay, Bolivia, Palestina, Sahara, Grezia, Sardinia, Katalan Herriak eta Andaluzian zabalduko dira brigadak.\nIzen emate epea itxita, udan abiatuko diren brigadisten prestakuntza lanak hasten dituzte Askapeneko kideek. Lehenik, "brigadisten ezaugarriak biltzen dira eta bailara mailako topaketa batzuen bitartez oinarrizko formakuntza saioa egiten da". Ondoren, nazio mailako formakuntza saio orokorrak antolatzen dituzte, "garrantzitsua baita trebakuntza, beste herri eta errealitate batera joanik, behar bezala prestatua egotea elkarlana ahalik eta aberatsen izan dadin, geuretzat eta haientzat", azpimarratzen du Zulaikak.\nEra berean, brigaden bilakaera aldatzen joan dela aipatu dute Askapena erakundetik. "Urterik esanguratsuenetan, Nikaraguako altxamenduan eta zapatismoaren altxamenduetan, esaterako, ehunka lagun bertaratzen ziren urtero. Azken urteetan, aldiz, 50 eta 80 lagun inguruk parte hartu dute", gogoraten du.\nBrigaden inguruko informazioa eta esperientziak biltzeko asmoz, azken urteotan protagonista izan diren bi brigadistekin solastu gara.\nIhintza Bidart: "Bizitzan behin joan behar da brigadetara, zinez jakiteko zer den"\nAskapenaren Baztango adarra sortu zuen, "hainbat lagunekin batera", Ihintza Bidartek (1992, Baigorri), eta 2015eko brigaden aurkezpenean piztu zitzaion esperientzia hori bizitzeko interesa.\n2015eko udan Galiziako brigadetan izan zinen. Zein lan egin behar da hara joan aurretik?\nGaliziara joan aintzinetik hainbat formakuntza saio egin nituen. Lehenik, gainontzeko brigadistekin batera, Udako Euskal Unibertsitateak antolatutako saio batean, eta baita Askapenak antolatutako formakuntza asteburu batean ere, Donostiako Kortxoenea gaztetxean. Ondotik, brigadara joan aintzinetik, hango egoera landu genuen eta baita Euskal Herriko historia eta egoera politikoa ere.\nHan bildutako informazio guztia bildu behar da, bilana egiten da, argazki bilduma bat sortu, etab. Helburua da Euskal Herrira itzultzean, gai izatea han ikasi eta ikusitakoa azaltzeko.\nNola izan zen Galizian egon zinen hilabetearen bizimodua?\nEuskal Herritik sei lagun joan ginen, arabar bat, gipuzkoar bat, hiru nafar eta ni neu, Iparraldetik. Talde bikaina osatu genuen. Han, lo egiten genuen gure kontaktu batzuen etxeetan.\nZer ikasi duzu esperientzia hartatik?\nAnitz. Lehenik, Askapenak prestatua zuen Euskal Herriaren historia eta gaur egungo egoera aurkezteko dokumentuak gogoetarazi nituen. Bakoitzak bere irakurketa egiten zuen eta interesgarria izan zen. Ondotik, han ikasi nuen, bertako egoera politikoa, ekonomikoa, gizarte antolaketa, hizkuntzaren egoera...\nErrepikatuko al zenuke?\nGaliziara berriz joanen naizela argi dut, han ezagutu ditugun pertsona on eta interesgarriak berriz ikusteko gogoz naizelako. Eta aurten brigadista gisa joanen ez naizen arren, Kubatik itzuli naizelako han ere anitz ikasita, badakit gisa hartako bidaiak eginen ditudala.\nAzkenik, izena emateko zalantzan denari zer gomendatuko zenioke?\nBizitzan behin joan behar da brigadetara, zinez jakiteko zer den. Esperientzia guztiak desberdinak dira eta bakoitzak desberdinki bizi izaten ditu. Eta sekulako esperientzia da, ezezagun batzuekin joan nintzen arren, lagun talde osatuarekin itzuli bainintzen!\nJon Mikel Fernandez: "Kazetari eta militante bezala aberasten naute brigadek"\n2011n Argentinako brigadetan estreinatu zen Jon Mikel Fernandez kazetaria (1983, Donostia) eta iazko udan, lau urte geroago, Palestinako brigadan errepikatu zuen.\nNolako esperientzia bizi izan zenuen iaz Palestinan?\nSekula ahaztuko ez dudan esperientzia izan zen. Bizitza tristea eta ederra dela zioen Joxe Ripuak bere disko batean, gogoratzen? Ba, Palestinakoa horrela definituko nuke. Tristea, zapalduriko herri bat delako eta alaia, zapalkuntza horren gainetik duintasunaren, erresistentziaren eta bizi gogoaren irribarra marrazten zaielako beti aurpegian.\nHala ere, 2011n Argentinan parte hartu zenuen brigadetan. Zenbaterainoko aldaketa egon da esperientzia batetik bertzera?\nArgentinakoa nire lehen esperientzia izan zen brigadista gisa eta oroitzapenak oso presente ditut oraindik. Han ezagutu nituen lagun eta militanteak, bertatik bertara bisitatu genituen fabrika autogestionatuak, diktadura garaiko errepresioaren oinazea... Palestinarekin alderatuta oso desberdina izan zen Argentinako brigada, baina bietan inoiz ahaztuko ez ditudan pertsonak ezagutu nituen. Horrekin geratzen naiz, pertsonekin.\nKazetari gisa esperientzia hauek zer eman dizute?\nHasteko, liburuetan, aldizkarietan edo interneteko atarietan sekula topatuko ez nituen bizipenak eta sentimenduak. Gauza bat da palestinarrek pairatzen duten injustiziaren inguruan irakurtzea, eta beste bat, oso desberdina, injustizia hori bertatik bertara ikustea eta sufritzea. Niretzat kazetaritza militatzeko modu bat da eta brigadek, kazetari eta militante bezala aberasten naute.\nZer erranen zenuke behar duela brigadista batek?\nJakinmina eta errespetua ondo uztartzea da gakoa. Zure zilborarri begira pozik bizi baldin bazara, ez joan brigadetara. Hori bai, mundua ezagutzeko grina baduzu, kultura berriak ezagutuz zurea aberastu daitekeela uste baduzu eta, batez ere, borrokak batzen gaituela pentsatzen baduzu, brigadak aukera ona dira hori guztia praktikan jartzeko.\nAmaitzeko, zer erranen zenioke 2016ko brigadetan izena emateko zalantzan diren lagunei?\nZalantzak izatea normala dela, denok ditugu. Nik ere zalantza asko izan nituen brigadetara joan aurretik. Hori bai, espero dut elkarrizketa honekin zalantza horietako batzuk behintzat, uxatzen lagundu izana!


Nekazaritza: Batzordeak Hegoafrikatik babestutako adierazpen geografiko berria onartzen du - EBko kazetaria\nNekazaritza: Batzordeak Hegoafrikatik babestutako adierazpen geografiko berria onartzen du\nEuropako Batzordeak izen ematea onartu du "Rooibos" / "Bush gorria" Hegoafrikatik babestutako jatorri izendapenaren erregistroan (DOP). "Rooibos" / "Bush gorria" Mendebaldeko Lurmuturreko Probintzian eta Ipar Lurmuturreko Probintzian landatutako hosto eta zurtoin lehorrei dagokie, uda lehor beroengatik eta negu heze hotzengatik ezaguna den eskualdea. "Rooibos" / "Red Bush" -ek ezaugarri berezi batzuk garatu dituzte klima gogor honetan egokitzeko eta zapore frutatsuak, zurezkoak eta minak aurkezten dituzte. Urtero biltzen da uda beroetan eta eguzkia lehortu egiten da uzta egin ondoren. Te gorteko prozesua arte forma gisa deskribatu ohi da eta "Rooibos" / "Red Bush" produkzio prozesuaren atalik kritikoenetako bat da behar diren ezagutza eta espezializazio zehatzak dituena. "Rooibos" / "Sasi gorriak" hosto lehorrak eta zurtoinak te gisa erabiltzea duela ia 250 urte dokumentatu zen. Geroztik, zapore gozo eta frutatsuak Hegoafrikako ikono kulturala izatea eragin du. Gaur egun EBtik kanpoko herrialdeetako 262 adierazpen geografiko daude erregistratuta. Informazio gehiago eAmbrosia datu-basean eta kalitate eskemak orriak.\nGai erlazionatuak:Bush gorriaRooibosHegoafrika\nEBko exekutiboak udan berriro irekitzea eskatzen du txertatutako turistei\n2021 Batzar Digitala: Europako Hamarkada Digitala liderra\nErresuma Batuko ministroak esan du txertoak agian ez duela funtzionatuko Hegoafrikako aldaeraren aurka\nCOVID aldaerak, Erresuma Batuan eta Hegoafrikan aurkituak, munduan zehar dabiltza\n#SouthAfricanCivilSociety Atzerriko ministroarekin elkartzen da #IsraelPalestine\nHegoafrika - #SAPek #DiscoveryHealth-ekin bat egiten du osasun aseguru negozioak digitalizatzeko\nInformazio perfektua duen mundu batean, erakundeek Afrikako errealitateak islatu beharko lituzkete\nCOVID-19k Afrikako kontinentea erabateko atzeraldi batean murgildu du. Arabera Munduko Bankuaren, pandemiak 40 milioi pertsona bultzatu ditu kontinente osoko pobrezia izugarrira. Txertoaren hedapen programan atzeratutako hilero 13.8 mila milioi dolarreko BPG galduaren kostua dela kalkulatzen da, bizitzan zein dolarrean zenbatutako kostua., idazten du Lord St John, banku parekidea eta Afrikarako Alderdi Guztietako Parlamentuko Taldeko kidea.\nAfrikarako atzerriko zuzeneko inbertsioak ere behera egin du ondorioz, inbertitzaileen konfiantza iragarpen ekonomiko ahulek eraginda. ESG inbertsioaren gorakadak, inbertsioak metika etiko, iraunkor eta gobernantza batzuen arabera ebaluatuta ikusten dituenak, teorian funtsak kontinente osoko proiektu miresgarrietara bideratu beharko lituzke hutsune hori gainditzeko.\nPraktikan aplikatutako inbertsio etikoen printzipioak, hala ere, oztopo osagarriak sor ditzake, ESG eskakizunak betetzeko beharrezkoak diren frogak eskuragarri ez daudenean. Sortzen ari diren eta mugako merkatuetan jarduteak askotan informazio perfektuarekin lan egitea eta arrisku maila bat onartzea esan nahi du. Informazio falta horrek eragin du Afrikako herrialdeek nazioarteko sailkapenean ESG puntuazio ahulenen artean lortzea. The Iraunkortasun Globalaren Lehiakortasun Indizea 2020rako Afrikako 27 estatu zenbatu zituen lehiakortasun iraunkorrerako azken 40 herrialdeen artean.\nAfrikako nazioetako proiektu ekintzaileen onura sozialak eta ekonomikoak bertatik bertara ikusi dituen norbait naizen aldetik, niretzat ez du zentzurik inbertsioak egiteko ikuspegi "etikoagoa" izateak inbertsioa saihestuko lukeenean, onura sozial handiena egingo lukeen lekuan. Finantza komunitateak lan gehiago egin behar du ingurune ziurrak eta informazio ezin hobea kontuan hartuko dituzten metrikak sortzeko.\nAtzerriko inbertsio beharrik handiena duten herrialdeek sarritan inbertitzaileentzako arrisku juridiko nahiz moralaren maila onartezinak izaten dituzte. Zalantzarik gabe, pozik hartu behar da nazioarteko sistema juridikoek gero eta gehiago eskatzen diotela konpainiei Afrikako portaera korporatiboa.\nThe Erresuma Batuko Auzitegi Gorenak 's Petrolioz kutsatutako Nigeriako komunitateek Shell auzitegietan salatu dezaketela ebazteak ziur aski kasu berrietarako aurrekariak sortuko dituela. Hilabete hontan, LSE zerrendatutako Petra Diamonds-ek 4.3 milioi liberako likidazioa lortu zuen Tanzaniako Williamson operazioan giza eskubideen urraketak salatu zituen erreklamatzaile talde batekin. Rights and Accountability in Development (RAID) izeneko txostenak gutxienez zazpi hildako eta 41 eraso kasu salatu zituen Williamson Mine-ko segurtasun langileek Petra Diamonds-ek eskuratu zuenetik.\nFinantzak eta merkataritzak ez dituzte kezka etikoekiko itsuak izan behar, eta kasu horietan salatzen diren gehiegikeria mota guztietan parte hartzea gaitzetsi behar da. Gatazka dagoen lekuan eta giza eskubideen urraketak daudenean, mendebaldeko kapitalak ondo egon behar du. Gatazkak bakeari bide ematen dionean, ordea, mendebaldeko kapitala hedatu daiteke gizartea berreraikitzeko. Horretarako, inbertitzaileek konfiantza izan behar dute gatazka ondorengo guneetan jarduteko, legezko erreklamazio faltsuen eraginik izan gabe.\nSteven Kay QC nazioarteko abokatu nagusiak duela gutxi argitaratu du defentsa zabala bere bezeroarena, Lundin Energy, iritzi publikoaren auzitegian epaiketa luzea jasan baitu 1997 eta 2003 artean Sudango hegoaldean egindako operazioei buruz. Lundinen aurkako kasua duela hogei urte GKEek egindako salaketetan oinarritzen da. Salaketa berberek 2001ean Talisman Energy Kanadako enpresaren aurkako AEBetako auziaren oinarria izan zen, froga faltagatik huts egin zuena.\nKay ihes egiten ari da txosteneko ebidentziaren kalitateari buruz, zehazki, bere "independentzia eta fidagarritasuna", esanez ez litzatekeela "onargarria izango nazioarteko ikerketa edo fiskaltza penal batean". Hemen funtsezko nazioarteko adostasuna da salaketa horiek dagozkien erakundeek tratatzen dituztela, kasu honetan Nazioarteko Zigor Auzitegiak. Kasu honetan, konpainiak GKEen eta komunikabideen epaiketa jasan du, eta, diotenez, ekintzaileek kasua onartuko duen jurisdikzio baten bila ibili dira. Suediako fiskalak, kasua hamaika urtez aztertuta, laster erabakiko du ea Lundin-eko presidentea eta zuzendari nagusi ohia 1997 - 2003an ustezko gerra krimenen konplize izan ziren kasua guztiz epaigabea epaiketarako kargu gisa jarraituko den edo itxita egongo da.\nEz naiz inolaz ere nazioarteko zuzenbidean edo Suedian zuzenbidean aditua, baina Kay-en deskribapenean, narrazio publikoak lurreko gertakariei buruz dugun informazio mugatua eta inperfektua gainditu du. Gatazka osteko zonetan jarduten duten mendebaldeko enpresek arau altuak betetzen dituzte eta herrialdeen garapen ekonomikoan bazkide izatea espero da. Hori besterik ez da gertatuko herrialde horietan negozioak egitearen kostuaren zati bat hamarkadetan zehar legezko erreklamazio faltsuen bidez lortu nahi bada.\nAfrikak mendebaldeko kapitalismoaren izenean egindako krimen lazgarrien historia latza du, ez dago zalantzarik. Jarduten duten leku guztietan, Mendebaldeko enpresek lankidetza sozial eta ekonomikoa osatu beharko lukete herrialde hartzaile eta komunitateekin, populazioekiko eta inguruko ingurumenarekiko arreta betebeharra mantenduz. Ezin dugu, ordea, suposatu enpresa hauen baldintzak finkatutako merkatuetako baldintzen berdinak izango direnik. Nazioarteko erakundeek, arau finkatzaileek eta gizarte zibilak Afrikako errealitateak kontuan izan beharko lituzkete Afrikako eragiketen erantzukizuna duten enpresek duten eginkizun egokia eta egokia betetzen dutenean.


Saint-Germain-des-Vaux - Wikipedia, entziklopedia askea.\nJoseph CAUVIN (2014-2020)\n49° 42′ 43″ N, 1° 55′ 12″ W / 49.7119°N,1.92°W / 49.7119; -1.92Koordenatuak: 49° 42′ 43″ N, 1° 55′ 12″ W / 49.7119°N,1.92°W / 49.7119; -1.92\nAuderville, Jobourg eta Omonville-la-Petite\nSaint-Germain-des-Vaux Frantziako antzinako udalerria da, Manche departamenduan dagoena, Normandia eskualdean. 2013an 421 biztanle zituen.\n2007an Saint-Germain-des-Vaux udalerrian erroldatutako biztanleak 421 ziren. Familiak 174 ziren, horien artean 54 pertsona bakarrekoak ziren (25 bakarrik bizi ziren gizonak eta 29 bakarrik bizi ziren emakumeak), 50 seme-alabarik gabeko familiak ziren, 58 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 292 etxebizitza zeuden, 179 familiaren etxebizitza nagusia ziren, 99 bigarren erresidentzia ziren eta 14 hutsik zeuden. 287 etxeak ziren eta 1apartamentu bat zen. 179 etxebizitza nagusietatik 123 bere jabearen bizilekua ziren, 52 alokairuan okupaturik zeuden eta 4 doan lagata zeuden; 3 etxek gela bat zuten, 7 etxek bi zituzten, 30 etxek hiru zituzten, 51 etxek lau zituzten eta 88 etxek bost zituzten. 123 etxek euren parking plaza propioa zuten azpian. 73 etxetan ibilgailu bat zegoen eta 85 etxetan bat baino gehiago zituzten.\nSaint-Germain-des-Vaux udalerriko biztanleria-piramidea 2009an .\n2007an lan egiteko adina zuten pertsonak 262 ziren, horien artean 187 aktiboak ziren eta 75 inaktiboak ziren. 187 pertsona aktiboetatik 165 lanean zeuden (92 gizon eta 73 emakume) eta 21 langabezian zeuden (9 gizon eta 12 emakume). 75 pertsona inaktiboetatik 31 erretiraturik zeuden, 24 ikasten zeuden eta 20 "bestelako inaktibo" gisa sailkaturik zeuden.\n2009an Saint-Germain-des-Vaux udalerrian 172 unitate fiskal zeuden, 423 pertsonek osaturik. Pertsona bakoitzeko diru-sarrera fiskalaren mediana urteko 16.281 euro zen.\n2007an zeuden 8 komertzioetatik, 1 bestelako produktu industrialen fabrikazioko enpresa zen, 3 ostalaritza eta jatetxe enpresak ziren, 1 higiezinen enpresa zen eta 3 zerbitzu enpresak ziren.\n2000. urtean Saint-Germain-des-Vaux udalerrian 20 nekazaritza-ustiategi zeuden, 552 hektarea erabiltzen.\nBNF: 15262450k (data)


Korridore zabalagoak | Consumer\nKorridorea argiztatzeak edo hormak marra bertikalez margotzeak altuera eta sakontasun sentsazioa ematen du\nEtxebizitzetako korridoreak, askotan, zona ilun eta estuak dira, eta, beraz, ez dira aprobetxatzen. Anplitude handiagoko sentsazioa emateko, argiztapena da egokitzapenaren funtsezko puntuetako bat. Argi-puntua gehien interesatzen den eremura bideratzeko sabaian instalatutako fokuak dira aukerarik egokiena. Beste aukera bat da marra-diseinuekin pintatzea edo papereztatzea, altuera-sentsazioa ematen baitute.\nKorridorearen argiztapenean asmatzea\nArgiztapena oinarrizkoa da espazio bat ikusiz handitu nahi denean. Horregatik, elementu estrategikoa da korridoreen kasuan.\nArgi naturala espazio horietara pasatzen uzteko, kristalezko ateak jar daitezke ondoko gela batean.\nKorridorearen sabaia baxua bada, argi-puntuak zenitalak izango dira, halogenoekin, eta aplikeak pareten goiko aldean. Argiak korridorearen sabairantz jo beharko du, altuagoa eman dezan.\nAplikeek joko handia ematen dute tentsioa hormetan kontzentratzen dutelako eta zabalago ikusten dituztelako. Korridorea luzeagoa dela dirudienean, aplikeak distantzia txikian jartzea da aukerarik onena.\nPapera eta pintura: argiak eta marradunak\nKorridorean altuera handitzeko, busti edo marra bertikalez pintatu behar da. Gainera, meheak badira, egonaldia luzeagoa irudituko da, eta zabalak badira, berriz, oso korridore luzea laburtzen lagunduko dute.\nKorridorean altuera handitzeko, busti edo marra bertikalez pintatu behar da.\nSabaiak baxuak direnean, zuriz edo hormak baino tonu argiagoz pintatu ere egin daitezke. Gainera, kolore argikoak edo neutroak badira, argia hobeto islatzen da.\nMarrak horizontalak badira, lortuko den efektua zabaltzea izango da. Korridorea “zabaltzeko” beste trikimailu bat alboko hormak aurrealdekoak baino argiago margotzea da. Horrela, korridorearen amaierako pareta hurbilago dagoela irudituko zaizu.\nEspazioa objektu apaingarriekin handitzea\nZokaloek joko handia ematen diote korridorearen dekorazioari. Kolore argiko errodapi altu bat aukera ona da etxebizitzaren eremu hori ikusteko. Korridorea oso luzea bada, nahikoa da zatitzea.\nKorridorean apaingarriak jarri nahi badira, altuera txikikoak izan behar dute\nKorridorean apaingarriak jarri nahi badira, altuera txikikoak izan behar dute eta ez dute pasabidea oztopatu behar.\nAlfonbrak ere aukera ona dira korridore bat apaintzeko. Erdiko aldean, marra luze eta estuan, jarritako alfonbra luze eta estuak handitu egingo du.\nEspazioa luzatzeko beste modu bat ilaran marko txikiak jartzea da, argazkiekin edo koadroekin.\nKorridorea luzeagoa dela uste izateko, ispiluak paretetan jartzen dira, luzera islatzeko.\ndekorazio iluminar-eu pasillos-eu


Donostiako Orfeoiaren kontzertu berezia Bidaniko elizan - Albisteak - Bidania-goiatz\nDonostiako Orfeoiaren kontzertu berezia Bidaniko elizan\nBidania-Goiazko kultur astean hainbat ekitaldi izango dira igandera bitarte.\nDagoeneko hasi da Bidania-Goiazko kultur astea, aurtengoa XXIX.ena dena, baina ekitaldi gehienak aste honetan izango dira, eta horietan esanguratsuena, Donostiako Orfeoiak emango duen kontzertua izango da, larunbatean, Bidaniko elizan.\nAurreko larunbatean hasi zen kultur astea, eta Goiatzen «giro polita» izan zela azaldu du Agurtzane Zelaia Kultura zinegotziak, eta berezitasun bat ere nabarmendu du, egun itxita dagoen Dendale taberna-jatetxea ireki zutela herritarren artean: «Herritar talde batek proposamena egin zuen egun hauetarako irekitzeko, eta udalarentzat egia esan zorte handia izan da». Larunbatean afariak eman zituzten, helduentzako eta haurrentzako menu bana eskainiz, eta ostiral honetarako afariak eta iganderako bazkariak eskainiko dituzte. Hori bai, aurretik erreserba egin behar da, 682 36 43 34 telefono zenbakian.\nGaurkoan, eskolako neska-mutilak eguneko zentrora joango dira bertan egoten direnekin eskulanak egitera. «Aurretik egin da, eta oso aberatsa dela iruditzen zaigu eta denak oso pozik geratu ziren, eta aurten ere egingo da», azaldu du Zelaiak. «Bi belaunaldiren arteko harremanak aberasgarriak dira, bai helduentzat eta baita haurrentzat ere».\nOstiralean Goiatzen izango dira ekitaldiak. Dendale tabernan pintxo-potea izango da eta gero Juan Kruz Gurrutxagak Umorea bakarrizketa eskainiko du, helduei zuzendua. Afalostean musika izango da, goizaldera arte.\nLarunbatean jarraituko dute ekitaldiek, eta aurtengoan Gure Konkis izeneko jarduera antolatu dute, Bidaniko frontoian. «Urte batzuk badira altxorraren bila antolatu zela, eta bertan haur eta gurasoek parte hartzen dute», esan du Zelaiak. «Oso gustura aritzen dira, eta aurten haurrek eskatu dute Konkis-en antzeko proba batzuk antolatzeko. Bi herritar ari dira antolatzen eta ez dakigu zer antolatuko duten, sekretupean izaten dute». Beraz, herritar guztiei begira antolatutakoa izango da jarduera, eta arropa egoki eta zaharra eramatea gomendatu dute antolatzaileek. Bukaeran, txokolatea izango dute.\nEkitaldi berezia izango da larunbat arratsaldean, Donostiako Orfeoiak kontzertua eskainiko baitu. «Horrelako aukera bat berriz izatea oso zaila izango da», esan du Zelaiak. «Parrokiako batzordetik egin ziguten proposamena. Beraiek egindako kontaktua izan da. Eta orain ari gara dena lotzen». Sarrera doan da eta espero dute eliza betetzea. Beraz, denborarekin joatea gomendatu dute.\nOhikoa igandeko azoka izango da. Kultur astearen hasieratik egiten den ekitaldia da. «Kultur astea azokaren inguruan sortu zen, eta horri indarra ematen saiatzen gara>», esan du Zelaiak. Kukuri kultur taldekoek taloak egingo dituzte, eta sagardoa, txakolina eta sardinak izango dira. Edalontzia ordaintzen da eta gero nahi adina edan daiteke eta sardinak ere doan dastatu ahal dira. Guztira bederatzi postu izango dira azokan: ogia, zilar artisautza, gazta, baratzeko produktuak, loreak, Afrikako oihalak... erosi ahalko dira. Kukuri elkartekoek eta guraso elkartekoek jarriko dute postuetako bat, baratzeko produktuekin eta postreekin.\nIrailak 26, asteazkena\nArratsaldean. Eskolako neska-mutilak Eguneko Zentrora joango dira, eta elkarrekin eskulanak egingo dituzte.\n19:00. Dendale tabernan pintxo potea.\n21:00. Jose Kruz Gurrutxagaren Umorea bakarrizketa, Goiazko frontoian.\nOndoren. Musika goizaldera arte.\nIrailak 29, larunbata\n15:30. Gure Konkis, Bidaniko frontoian. Ondoren. Txokolate jatea.\n20:00. Bidaniko San Bartolome elizan, Donostiako Orfeoiaren kontzertu berezia. Sarrera doan da.\nIrailak 30, igandea\nGoiz guztian zehar. Azoka: produktu ezberdinen erakusketa eta salmenta. Talogileak, trikitilariak,... Sardinak, sagardoa eta txakolina.


Ikastaro hauek dira diruz laguntzen direnak:\nneguko zein udako barnetegiak\n2016-2017 ikasturteko diru laguntzak. Akats zuzenketa, udako ikastaroak\nBegiratu zerrenda honetan zure diru laguntza eskaeraren egoera.\nAurkeztutako dokumentazioak akatsen bat baldin badu edo osatu gabe baldin badago, hamar eguneko epea duzu hutsak konpontzeko.\n* Akatsak zuzentzeko epea: 2017ko urriaren 17tik 26ra (biak barne)\n* Lekua. Euskara Zerbitzua, Konstituzio plaza, 2\n* Ordutegia: 9:00-14:00\nEmandako epea amaitu eta akatsak konpondu ez badira, eskaera bertan behera utzi dela joko da, eta prozedura artxibatu egingo da, 30/1992 legearen 71. artikuluak adierazitakoarekin bat ebazpena eman ondoren (oinarrien 8. artikulua).\nBehin-behineko ebazpen proposamenaren data:\n2017ko azaroaren 6a.\n2017-2018 ikasturteko diru laguntzak\nEskabideak aurkezteko epeak:\nUrrian hasten diren ikastaroak: 2017ko urriaren 2tik azaroaren 17ra (biak barne)\nOtsailean hasten diren ikastaroak: 2018ko otsailaren 1etik 28ra (biak barne).\nAutoikaskuntza, Barnetegiak eta Udako ikastaroak: ikastaroa hasi eta 30 eguneko epean.\nUdalInfo bulegoak: Udaletxeko bulegoa, 9:00-14:00 eta 16:00-18:00\nUdalInfo: Altza, 9:00-14:00\nUdalInfo: Morlanseko bulegoa, 9:00-14:00\nDiru laguntza jasotzeko baldintzak:\nHelduen Euskalduntzearen Oinarrizko Curriculumak jasotzen dituen azpimailetako bat gainditzea gutxienez.\nZerga ordainkizunetan egunean egotea (Ogasuna eta Udal Zerga Biltegiko Atala) eta Gizarte Segurantzaren aurrean.\nDiru laguntzetatik kanpo geratuko dira:\nAzaroaren 17an onarturiko diru laguntzen 38/2003 Lege orokorreko 13.2 artikuluan (2003ko azaroaren 18ko BOE) xedaturiko baldintzetako batean dauden pertsonek ezingo dituzte jaso diru laguntza hauen onurak.\n2016-2017 ikasturtea, diru laguntzen behin betiko zerrenda\n2016-2017 ikasturtean neguko ikastaroetan euskara ikasten aritu direnentzako diru laguntzen behin betiko zerrenda\nBehin betiko ebazpenak amaiera ematen dio administrazio-bideari. Ebazpenaren aurka birjarpen errekurtsoa jarri ahal izango da Donostiako Udaleko Tokiko Gobernu Batzarraren aurrean, eta horretarako hilabeteko epea izango da. Bestela, zuzenean aurkatu daiteke bi hilabeteko epean, txandaz egokitzen den Donostiako Administrazioarekiko Auzien epaitegian.\nDiru laguntzen datuak: azken ikasturtean emandako diru laguntzak\nDiruz lagundutako eskabideak, guztira: 1.177\nEmandako diru laguntzak, guztira: 223.679,96 €


'Edur-jausi batek Oinarrizko Kanpamentuaren zati bat aurretik eroan dau' - bizkaie.biz\nBizkaie! 2022-01-11 08:18 Kirola\nAhalik eta azkarren Oinarrizko Kanpalekura bueltauko gara.\nSamagaundik esan deuskuenez, edur-jausi batek Oinarrizko Kanpamentuaren zati bat aurretik eroan eta horrek esan gura dau handik alde egiteko erabagia egokia izan zala. Gure esperientziak ez dau huts egin. Mendiak esan euskun ez zala momentu egokia eta bizitea dala garrantzitsuena. Bertako kalteak aztertu beharko ditugu eta ia zer egin geinken ikusi, Alex Txikonen jakinarazo dauenez.\nSimone Morok adierazo dauenez, Kathmandun gagoz eta prebisinoen arabera egun batzuk egingo doguz berton. Manaslun 3 metro edur dagoz eta hori ez da ezustekoa, neguan gagoz. neguaren hasieran eta kontua ez da eustea; Alex ta biok aukera guztiak aztertzen gabiz.\nEdur-jausteen eskalan, 5 egoan eta bloke irristagarriaren testa egin eta horrek zehaztu eskun, ez egoala goruntz egiterik, ezta han geratzerik be. Oinarrizko Kanpalekua segurua izan arren, edur-jausiak sentidu eta entzuten badozuz, ahalik eta azkarren urten behar da handik; kontua ez da erresistentzia edo balentria neurtzea, handik alde egitea baino. Horregaitik alde egin genduan danok Samagaonera eta danok aho batez hartutako erabagia izan zan.\nAlex eta neu Kathmandura joan ginan, beste arazo batzuk be baegozalako, izan be, Oinarrizko Kanpalekura joateko bidea zarratuta dago, keroseno barik gengozan eta eskerrak helikopetro bat izan genduala materiala eta geu garraiatzeko.\nHori bain, ahalik eta azkarren Oinarrizko Kanpalekura bueltauko gara eta espedizinoari ekingo deutsagu, batzuk jarrera hau ulertu ez arren, ez da heroi sentiduten garelako, zorionez, Alexek eta biok bardin pentsetan dogu.\nEskertzekoak dira eusteko eta atzera ez egiteko bialtzen deuskuezan mezuak eta horreei esaten deutset neguaren eta baimenaren amaierara arte hemen egongo garela, akaso, hauxe izan daiteke gure negua, goiz heldu eta astia izan gendualako gauza guztiak, Oinarrizko Kanpalekua eregi eta patxadaz egiteko.


Brillon-en-Barrois - Wikipedia, entziklopedia askea.\n48° 42′ 41″ N, 5° 05′ 41″ E / 48.7114°N,5.0947°E / 48.7114; 5.0947Koordenatuak: 48° 42′ 41″ N, 5° 05′ 41″ E / 48.7114°N,5.0947°E / 48.7114; 5.0947\nBazincourt-sur-Saulx, Combles-en-Barrois, Haironville, Montplonne, Saudrupt, Trémont-sur-Saulx eta Ville-sur-Saulx\n345 (%50.4) 326 (%47.7)\nBrillon-en-Barrois Frantziako udalerria da, Meuse departamenduan dagoena, Ekialde Handia eskualdean. 2013an 593 biztanle zituen.\n2007an Brillon-en-Barrois udalerrian erroldatutako biztanleak 593 ziren. Familiak 225 ziren, horien artean 44 pertsona bakarrekoak ziren (12 bakarrik bizi ziren gizonak eta 32 bakarrik bizi ziren emakumeak), 89 seme-alabarik gabeko familiak ziren, 76 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 266 etxebizitza zeuden, 241 familiaren etxebizitza nagusia ziren, 5 bigarren erresidentzia ziren eta 20 hutsik zeuden. 248 etxeak ziren eta 18 apartamentuak ziren. 241 etxebizitza nagusietatik 200 bere jabearen bizilekua ziren, 34 alokairuan okupaturik zeuden eta 6 doan lagata zeuden; 4 etxek bi gela zituzten, 22 etxek hiru zituzten, 64 etxek lau zituzten eta 150 etxek bost zituzten. 197 etxek euren parking plaza propioa zuten azpian. 91 etxetan ibilgailu bat zegoen eta 130 etxetan bat baino gehiago zituzten.\nBrillon-en-Barrois udalerriko biztanleria-piramidea 2009an .\n2007an lan egiteko adina zuten pertsonak 374 ziren, horien artean 273 aktiboak ziren eta 101 inaktiboak ziren. 273 pertsona aktiboetatik 251 lanean zeuden (128 gizon eta 123 emakume) eta 22 langabezian zeuden (8 gizon eta 14 emakume). 101 pertsona inaktiboetatik 55 erretiraturik zeuden, 24 ikasten zeuden eta 22 "bestelako inaktibo" gisa sailkaturik zeuden.\n2009an Brillon-en-Barrois udalerrian 236 unitate fiskal zeuden, 610 pertsonek osaturik. Pertsona bakoitzeko diru-sarrera fiskalaren mediana urteko 20.221 euro zen.\n2007an zeuden 13 komertzioetatik, 1 janari enpresa zen, 4 eraikuntza enpresak ziren, 2 ibilgailuen saltze eta konpontze enpresak ziren, 1 finantziazio enpresa zen, 1 higiezinen enpresa zen, 1 zerbitzu enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 6 zerbitzu publikoetatik, 1 igeltseroa zen, 2 iturginak, 1 argiketaria, 1 ile apaindegia eta 1 apaindegia.\n2000. urtean Brillon-en-Barrois udalerrian 17 nekazaritza-ustiategi zeuden, 945 hektarea erabiltzen.\nSaudrupt (2,4 km)\nHaironville (2,9 km)\nCombles-en-Barrois (4,7 km)\nRupt-aux-Nonains (4,9 km)\nTrémont-sur-Saulx (4,9 km)\nBazincourt-sur-Saulx (5,2 km)\nRobert-Espagne (5,9 km)\nBNF: 152647470 (data)\nOrriaren azken aldaketa: 13 otsaila 2021, 21:43.


Gobernu demokratiko eta aurrerakoi batek herritarren hizkuntza-eskubideen bermea erdigunera ekarri beharko du | Kontseilua\nEuskararen Gizarte Erakundeen Kontseiluak dei egin dien alderdiei akordio programatikoan euskaldunen hizkuntza-eskubideen bermerako neurri eragingarriak jaso ditzaten. Horretarako maiatzean aurkeztutako proposamena eta honako prentsa oharra bidali diete alderdiei.\n2019ko maiatzaren 26ko hauteskundeak igarota, alderdiak Nafarroako Gobernu berrirako akordio programatikoan murgilduta dauden honetan, Euskararen Gizarte Erakundeen Kontseiluak deia luzatu die alderdiei. “Finean, egunotan onar dezaketen akordio programatikoak eragin zuzena izan dezake hurrengo lau urteotan garatuko den hizkuntza-politikan eta, beraz, herritarren eskubideetan. Hortaz, dei zuzena egin nahi diegu alderdiei” adierazi du Kontseiluko idazkari nagusi Paul Bilbaok.\nIzan ere, azken egunotan behin baino gehiagotan adierazi da gobernu aurrerakoia eratzeko baldintzak egon daitezkeela, eta akordio programatikoak erakutsiko duela lehengo garaietara ez iristea posible dela Nafarroan.\n“Euskalgintzak ere ez du hizkuntza-politikaren garai ilunetara itzuli. Geuk ere gobernu aurrerakoiaren alde egiten dugu, baina ulergaitza ez ezik, ulertezina ere litzateke gobernu aurrerakoi batek kohesioa, berdintasuna eta bizikidetza albo batean utziko balitu, nola eta euskaldunak alboratuz” adierazi du Bilbaok.\nHorren karira gogoratu nahi dugu Kontseiluak maiatzaren 11n Iruñean publiko egin zuela Nafarroako hizkuntza-politika garatzeko 15 proposamen izeneko dokumentua. “Legegintzaldi honetan, gainera, berrikuntza bat aurkeztu genuen. Horrela, hurrengo lau urteetan garatu beharreko hizkuntza-politikan abian jarri beharreko neurriak zehazteaz gain, legegintzaldi hasieran hizkuntza-politikaren garai ilunei jarraipena ematen dieten neurriak baliogabetzeko eskatu genuen. Hain zuzen ere, euskararen ezagutza beste hizkuntzen ezagutza baino gutxiago inoiz ez baloratzeko erabakia hartzea; irakaskuntzan zerrenda bakarra bermatzeko araudia abian jartzea; administrazioko langile elebidunen lege bidezko diskriminazioarekin arau bidez amaitzea eta D ereduari hizkuntza-programak ezin ezartzea” azaldu du Kontseiluko eledunak.\nEskaera horren bidez Kontseiluak berretsi nahi izan du herritarren hizkuntza-eskubideak jokoan daudela, eta arbuiagarria litzatekeela hizkuntza-eskubideen bermean atzera egitea. “Eman diezaiotela gobernu aurrerakoiari ezaugarri hori, herritarren eskubideen aldeko neurri eragingarriak hartuko dituelako” gaineratu du Kontseiluko ordezkariak.


Ud-ha 2018 - Tabakalera Taulara 2018 - Arte biziak Tabakalerako terrazan | Tabakalera - Donostia / San Sebastián\nHasiera Kultur proiektua Ud-ha 2018 Tabakalera Taulara 2018 Tabakalera Taulara 2018\nUda honetan, uztail eta abuztuko ostegunetan, arratsaldeko zortzietan, arteei lotutako lanen zuzeneko hautaketa bat egingo da Tabakalerako zabaltzan. Uztailaren 5etik abuztuaren 30era, soinuekin, gorputzarekin, mugimenduarekin, koreografiarekin eta hizkuntzarekin jolasten diren hainbat proposamen ezagutu ahal izango ditugu.\nAurtengo programazioaren arduradunak Maia Villot eta Itxaso Corral dira, eta hainbat artistaren lanak bildu dituzte: Chico y Chica, Inazio Escudero, Carla Fernández eta Óscar G. Villegas, Elisa Arteta, Cuqui Jerez, Horman Poster, Navaridas & Deutinger, Los Torreznos, eta Silvia Zayas eta Esperanza Collado.\nEta, zera galdetuko duzu: zer izango da hori guztia? Zer aurkituko dut?\nDiskurtsoekin eta gorputzekin lotura duen zerbait, hutsuneak, kontraesanak eta hausturak bilatzen dituen zerbait, pentsamendu mamitsuak askatzera animatuko duen zerbait.\nGorputzekin, gorputzetara, gorputzetatik, gorputzen gainean eta gorputzen artean pentsatzera eramango gaituen zerbait.\nZientzia fikzioa, abesti irakurriak, soinu-fikzioa, gorputz kaltetuak, gorputzak dantzan, gorputzak saltoka, gorputzak soinua egiten, gorputzak eraldatzen, gorputzak objektuak mugitzen, gorputzak egoten, elkarrekin uda arnasten.\nEsate baterako, disko-liburu bat, zientzia fikziozko kontakizun bat, soinu-fikzioa, ahozko liburu bat eta abesti irakurri bat.\nEdo, adibidez, pelikularik gabeko pelikula bat edo ibilera baten istorioak.\nEdo hitzaldi esperimental oso-oso erraz bat. Memoria bat zuri-beltzean, diskurtso koreografiatu bat…\nGure gorputzak, elkarrekin egonez, elkarrekin ilunabartzen. Ulertuko eta sentituko duten gorputzak. Edo sentitu-ulertu egingo dute, batere estatikoa ez den hitz berri bat bezala. Hori ziur: han, zabaltzan, ez gara batere estatiko egongo. Lekualdatzeak eta desbideratze eta kurba txikiak partekatuko ditugu, eta ibilbide txiki horiek aztarna batzuk emango dizkigute beste leku batzuetara, egoteko beste modu batzuetara eta beste gorputz posible batzuetara nola mugitu jakiteko.\nData: Osteguna, 2018ko uztailak 5 > Osteguna, 2018ko abuztuak 30


Katalanen bozkatzeko nahia geldiezina da : Norabidea\nEspainiako Gobernuak inpugnatu eta Auzitegi Konstituzionalak bertan behera utzi arren, Kataluniako Generalitatek eta galdeketaren aldeko alderdiek Azaroaren 9rako antolatutako bozkatze prozesuarekin jarraituko dute.\nKataluniak estatu independente bat izan behar ote duen iritzia emateko parte-hartze prozesuarekiko lotutako prestakuntza guztiak bertan behera utzi ditu Espainiako Auzitegi Konstituzionalak, Espainiako Gobernuak jarritako helegitea tramitatzea onartzearekin batera. Aurreikusitako erabakia izan da, Estatu Kontseiluaren ebazpenaren eta Ministroen Kontseiluaren erabakiaren ondoren. Auzitegi Konstituzionalak espresuki Kataluniako Generalitateko lehendakari Artur Masi erabakiaren berri zuzenean ematea erabaki du.\nEspainiako Auzitegi Konstituzional independentziari buruzko galdeketa ofiziala bertan behera utzi ondoren, Kataluniako Generalitatek eta alderdi politikoek bestelako izaera bateko galdeketa baten alde egin zuten. Bozketaren egunerako bost egunen faltan, prestakuntza guztiak bideratuta daude, Frances Holms Generalitateko bozeramaileak nabarmendu duenez. Halaber, bozketa hori gauzatzeko asmoa berretsi du Generalitateko bozeramaileak.\nArtur Mas presidenteak erabakitzeko eskubidearen aldeko alderdiak biltzera deitu ditu, ahalik eta erantzun bateratuena eman asmoz.\nErabakitzeko eskubidearen aldeko itunaren bilera bat. (Argazkia: gencat.cat)\nCompareixença del conseller Homs (03.11.14)\nEl govern català desobeeix el TC i manté la votació del 9 de novembre (Vilaweb)\nGeneralitateak eutsi egingo dio galdeketari, debekatu arren (Berria)\nKataluniako gobernuak A9ko bozketa mantenduko du, Konstituzio Epaitegiak debekatu arren (Argia)\nEl Govern manté el procés participatiu del 9-N a pesar de la suspensió del Constitucional (Ara)\nEtiketak: Auzitegi Konstituzionala, galdeketa, Generalitat, politika, zuzenbidea\n« Burujabetza aztergai Baionan\n‘Pausoan': Izagirre eta Egibar Kataluniaz »


Maitasuna da, gauza guztien gainetik, gehien inspiratzen gaituena. Musikan, eta bizitzan oro har, gehiena baliatzen den gaia izango da, zalantzarik gabe. Maitasuna, seguru asko, giza sentimendurik preziatuena delako.\nMunduko errepertorio guztietan maitasun kantu ederrak topatzen dira. Gure historia garaikidean ere, hainbat\nbaditugu, bihotz gazteak liluraz eta gogoz betetzen dituzten abesti zoragarriak. Horixe da LOVIN´GAZTEA bilduma honen mamia.\nAtzera begirako samur batez, LOVIN´GAZTEA honek, bestalde, gure musikaren azken hogei urteotako ibilbidea arrazten du. Bi hamarkada hauetan musikaren eklosioaren lekuko izan gara, talde, abesti, estilo, joera, crossover, nahasketa eta zapore guztietako aukerak esponentzialki biderkatu dira, ehuneko laurogeian publiko eta kontsumitzaile gaztearen gozamenerako. Diskoa, era berean, bere sorreratik, gazteen unibertso musikalaren bilakaeraren gaurkotasunari jarraitu dion GAZTEA irratiaren 20. urtemuga ospatzera dator.\nBildumaren edukiari erreparatuta, gaur egungo gazteen gustu anitza asetzeko diseinatuta datorrela dirudi: batetik merkatu handietan lehiatzen diren We Are Standard, Barricada eta El Mentón de Fogarty talde garrantzitsuak, eta bestetik, gure inguru hurbileko bandarik eraginkorrenak eta estimatuenak ageri dira: Ken Zazpi, Berri Txarrak, SuTaGar, Gatibu, Kerobia, Gari, Betagarri, Deabruak Teilatuan, Esne Beltza, Betagarri, Sei Urte, Gose, Sugan, Makala, Seiren, Lauroba… Hogei talde denera, den-denak, entzule eta publiko gaztearen gustukoak. Gazteen emozioaren erdian zuzenean jotzen duten 20 abesti ahaztezin biltzen ditu diskoak.\nKantuetatik lau bergrabatuak dira: We Are Standard-ek Hertzainak taldearen Aitormena bertsionatu du, El Mentón de Fogarty-k Itoiz-en Hegal egiten, Barricada talde legendarioak bere bigarren diskoan (Barrio conflictivo-1985) aurkeztu zuen Mañana será igual kantuaren euskarazko bertsioa aurkezten du (Bihar berdin\nizanen da) eta, DJ-Makala-k, azkenik, Esne Beltza taldearen kantu baten remix bat dakar. Beste hamaseiak, gure merkatuan erreferentzia diren beste horrenbeste talderen jatorrizko grabazioak dira.\nDiskoak, alegiazko maitasunaren eskutik, ibilbide sinusoidal bat proposatzen du eta, dance, pop, rock, hardcore, heavy, electronika, folk… estiloen ikuspegiak bilatuz, gure irudimenean ortzadar koloretsu baten distira zabaltzen ikusiko dugu oharkabean.


BM: Frankiziak: BMren laguntzarekin\nFrankiziak: BMren laguntzarekin\nZenbat aldiz amestu duzu zeure negozioa izatearekin?\nBM-k etengabeko aholkularitza eskaintzen du DENEAN. Lokala bilatzeko laguntzatik abiatuta, frankizia-hartzailearentzako etengabeko trebakuntzaraino. Babestuta senti zaitezen nahi dugu, eta horregatik, BM-tik gure ezagutza guztiak zure esku jartzen ditugu, partekatuko dugun abentura hau arrakastatsua izan dadin.\n2. HORNITZAILEAK BERMATUTA\nSalgaiekin arriskurik hartu ezin duzunez, gure hornitzaileak zure hornitzaileak izango dira. Bertako eta konfiantza osoko fresko-ekoizleak: abeltzainak, nekazariak eta marka liderrak. Merkatuko onenak, zure apalak gehien saltzen diren produktuez betetzeko eta garatzen diren eta telebistan iragartzen diren produktu berriak ere izango dituzula ziurtatuko dizutenak. Modu horretan, bezeroen arretaz eta saltzeaz ardura zaitezke.\nBadakigu hastea ez dela erraza. Denboratarte labur batean, gastuak biderkatzen dira inbertsioa errentagarri egiteko denbora izan aurretik. Horregatik, BM-n finantzaerraztasunak eskaintzen dizkizugu, zure negozioa abian jartzea errazagoa izateko.\nABIAN JARTZEKO LAGUNTZA.\nHASIERAKO ESKAERAREN %100 INTERESIK GABE FINANTZIATUA 48 HILABETERA.\n4. GEHIAGO SALTZEKO TRESNAK:\nBM-k sinesmen tinkoa du publizitatean. Horregatik, hedabideetan kanpaina handiak garatzen ditu, ospea lortzeko eta gure posizionamendua azpimarratzeko.\nFrankizia-hartzaileek ere etekina lortuko dute inbertsio handi horretatik.\nLIBURUXKAK ETA KARTELAK SALMENTA-PUNTUETAN\nDenda dinamizatzeko eta salmentak bultzatzeko. BM Shop-ek egiaztatutako emaitzak dituzten marketin-tresnak eskaintzen ditu, dendetako salmentak iderkatzeko.\n400.000 titular baino gehiagorekin, tresna ezin hobea da gure bezeroak ezagutzeko eta eskaintza onenak egiteko.\nDEITU zenbaki honetara: 902 100 555\nedo KONTAKTATU GUREKIN HEMEN


Gorputz Hezkuntzako Sketchak konfinamenduan\nFecha de publicación 9/06/20 22:26\nGenetika umeentzat Bordarin\nFecha de publicación 15/05/20 9:37\nBiologia eta geologia ikasgaian, Talaiako 4DBHko ikasleok, genetika gaia sormenean eta talde-lanean arituz landu dugu ikasturte honetan.\nGenetikaren oinarriak ikasteko, jolasak sortu genituen gelan, eskulanean, talde-lanean eta kontzeptuak hobeki barneratu ditugu, objektu bihurtuz. Jolasok Bordariko LH6ko ikasleekin jolastuz testatu genituen, azaldu diegu zer den herentzia genetikoa, zer diren geneak, nola espresatzen diren... Eta aizu! Uste baino gehiago ulertu zuten, eta benetan gustora aritu ziren jolasean.\nGenetikaren kontzeptuak barneratzeaz gain, gure zeharkako gaitasunak lantzeko eta trebatzeko balio izan digu lan honek. Ez da erraza, baina lan oso onak atera dira.\nWallart omenaldia - Martxoak 8\nFecha de publicación 21/04/20 20:25\nMartxoak 8-rako ikasleen erreferente izan eta izango diren emakumeez osaturiko orma-irudia hemen duzue:\nARTE GOTIKOA BEIRATEEN BITARTEZ!\nFecha de publicación 17/03/20 10:14\nGizarte eta plastikako mintegiek proiektu berri bat gauzatu dute elkarrekin. Beirate Gotiko batzuk egin dituzte Talaia BHI-ko leihoak katedral Gotiko bat balitz bezala apaintzeko. Plastikako eta Gizarteko irakasleen arteko koordinazio bilera batzuen ostean lanari ekin diote! Lehenengo orri txuri batean forma geometrikoak marraztu dituzte eta gero kartulina beltzera pasa. Formak moztu eta koloretako paper gardenak itsatsi dizkiote hutsuneetan. Nahi izan dituzten koloreak erabili dituzte eta emaitza beirate zoragarri hauek izan dira.\nDON BOSCO Kimikako ikasleak\nFecha de publicación 6/03/20 12:41\nBigarren Batxilergoko Kimika ikasleak Don Bosco-n.\nFecha de publicación 6/03/20 10:01\n1. DBHko ikasleek hidrosferari buruzko gaia stop-motion bideoak ekoiztuz landu dute. Horrela ere ikasi egiten da!\nFecha de publicación 2/03/20 13:32\nBatxilergoko ikasleak tabernan bikain ari dira eta inauteri egunean giro aparta izan genuen ikastetxean.\nTaberna kudeatzen dutenak zoriondu nahi ditugu hartzen duten arduraragatik.\nBestalde, gainontzeko ikasle guztak eskertu nahi ditugu partaide izateagatik.\nGOSARI OSASUNGARRIA 1. DBH\nFecha de publicación 10/02/20 8:02\nOtsaila amaieran DBH 1 mailako ikasleek gosari osasungarri bat prestatzen ikasi zuten eta ikaskideekin batera gosaltzeko aukera izan zuten. Ekintza hau elikadura osasuntsua eta ariketa fisikoa sustatzeko Bidasoan Bixi programak antolatzen du Hezkuntza saila eta Osakidetzarekin elkarlanean. Ohitura on hauekin jarraitzea gure esku dago orain!\nFecha de publicación 27/01/20 14:10\nAurte ere Talaia institutuko DBH 4. mailako ikasleak Italiako Pontedera herriko ikasleekin elkartrukea burutu berri dute.\nAste oso bat bertako familietan bizitzen eta Siena, Pisa, Florentzia, Lucca, Bolonia edo San Gimignano bezalako herriak bisitatzen egon dira.\nEUSKARAREN EGUNEKO KOREOGRAFIA\nFecha de publicación 21/01/20 10:28\n3.MAILAKO IKASLEAK BIKAIN DANTZATZEN!\nBOZKATU KOREOGRAFIA HOBERENA ZURE KORREORA BIDALITAKO FORMULARIOAN\nMostrando el intervalo 1 - 10 de 129 resultados.


Haurrentzat, haurrekin batera | Gizartea | Berria\nHezkuntza. Herri hezitzaileak\nHaurrentzat, haurrekin batera\nGazteen premiak eta iritziak erdigunean jarriko dituen hezkuntza eta aisialdi eredu euskalduna sustatzeko abiarazi dute 'Herri hezitzailea, eskola herritarra' egitasmoa; Euskal Herriko zenbait udalerritara hedatu dute jadanik «berdintasunezko harremanetan» oinarrituta dagoen eredua.\nNagore Ares Amaya Oihan Vitoria -\n2015eko apirilak 30\nFamiliarena, ikastetxearena edota gizartearena al da haur eta nerabeen hezkuntzaren ardura? Erantzunen bila aritu dira aspalditik hezitzaile eta familia ugari. Eta erantzun ugari topatu diote galderari. Gehien-gehienek onartzen dute hirurak gehituta lortzen dela emaitzarik eraginkorrena. Askori ahaztu egiten zaie, ordea, badela ekuaziotik at utzi duten beste talde bat: ez al dute haurrek zer esanik horren inguruan? Herri hezitzailea, eskola herritarra egitasmoa sortu duten eragileek baietz uste dute, zer esanik badutela, eta erabakiak hartzeko gaitasun hori ere badela, gainera, hezkuntzaren parte garrantzitsua. Horregatik, nabarmendu dute eragiten dieten gaiei buruzko iritzia emateko aukera eman behar zaiela gazteei, eta erabakiak hartzean, haien iritziak zuzenean entzun eta kontuan hartu behar direla.\n«Hezkuntza eta aisialdi eredu parte hartzailea, euskalduna, hezitzailea eta herritarra» bultzatzeko batu dira hezkuntzako, aisialdi taldeetako, euskalgintzako eta administrazio publikoko hamabost eragile OinHerri lantaldean. Herri hezitzailea, eskola herritarra proiektua abian jarri dute. «Haurren parte hartzea bultzatzea planteamendu politiko integrala da, gure jendartean bazterturik dauden hainbat kolektiboren egoera ikusarazten lagundu dezakeena», azaldu dute Haurren aisialdi parte hartzailea, euskalduna, hezitzailea eta herritarra garatzen liburuxkan.\nHain zuzen, haurrekin «berdintasunezko harremanak» sortze horrek, gazteen ahalmen guztiak garatzen laguntzeaz gain, gizarte eredu «hobea» aplikatzen lagundu dezakeela deritzote. «Denok ditugu rol desberdinak, baina harremanak berdintasunezkoa izan behar du. Errespetu horretatik eta berdintasun horretatik sortzen da konfiantza, segurtasuna, sormena...», nabarmendu du Hik Hasi pedagogia egitasmoko ordezkari Joxe Mari Auzmendik. «Errespetuzko harremanek irteera eman diezaiekete gaur-gaurkoz dauden bortizkeriari eta inposaketei. Berdintasunezko harremanik ez baldin badago, beti egongo dira indarkeria eta inposaketak».\nGaztetxoei jaramon egiteak eta familiako, eskolako, herriko erabakietan parte hartzeko gonbita egiteak ez du esan nahi eskatzen duten guztia emango zaienik, ordea. «Helduekin bezala izan behar du: haien iritziak plazaratzeko aukera eman behar zaie; batzuk zentzudunak izango dira, eta egingarriak izan daitezke», azaldu du Euskaltzaleen Topaguneko ordezkari Sonia Perezek.\nBerebizikoa deritzo iritzi horiek kontuan hartzeko borondateari eta, «posible den neurrian», horiek gauzatzeari: «Ez dadila itxurakeria hutsa izan». Txatxilipurdi euskara eta aisialdi elkarteko Maialen Gorosabelek azaldu duenez, haurrek ikusten dute prozesuak gauzatzerakoan zer pauso eman behar diren eta «hobeto» ulertzen dute zergatik ezin daitezkeen gauza batzuk egin.\n«Filosofia aldaketa bat»\nHaur eta gazteen parte hartzea beharrezkoa delako ustea gizartean geroz eta zabalduago dagoen arren, gehiago dira Euskal Herrian haurren iritziak kontuan hartu gabe diseinatutako hezkuntza eta aisialdi ereduak dituztenak. «Filosofia aldaketa bat» ezinbestekotzat du Auzmendik. Argi du: «Haurrekin egin behar da umeentzat egiten den guztia».\nOraindik gutxi badira ere, Perezek adierazi duenez, «zenbait herritan badago borondatea, eredu hezitzaile inklusiboak bultzatzeko». Gaur-gaurkoz, zortzi dira OinHerrik lagundutako herri hezitzaileak, baina badira horrelako eredua zabaltzen ari diren beste herri batzuk Euskal Herrian. Perezi «logikoa» iruditzen zaio etorkizunean horiekin bat egitea.\nBabesa bultzatu eta gauzatu\nHiru dira herri hezitzaile baten oinarriak, eta hirurek egin behar dute bat hezkuntza eredua «eraginkorra» suertatzeko: udalak, herrigintzak eta eskolek bultzatu behar dute eredu bera. Horrela denetan, eta laguntza eskatzen dietenean, OinHerrik «laguntza, baliabideak eta aholkularitza» ematen die bertoko eragileei. Alabaina, herri bakoitzeko eragileek bultzatu eta gauzatu egin behar dute babes hori, ereduak haien udalerrien errealitatera egokituz.\nZazpi baliotan oinarritzen da OinHerrik zabaldutako herri hezitzailearen eredua. Horietan lehena, nerabeen kultura onartzea da: «Aitortu behar dugu badutela mundua ikusteko modu propioa, eta badituztela gaitasun eta ahalmen batzuk guk kontuan hartu behar ditugunak. Horiexek garatzen lagundu behar diegu, eta ez oztopoak jarri», dio Gorosabelek.\nHaurren kulturan, aisialdia oso garrantzitsua da, eta hori hezitzailea izan behar duela aldarrikatzen dute: «Uste dugu, bai helduentzako eta bai gazteentzako aisialdiak balio hezitzaile batzuk izan behar dituela». Horiek guztiak euskaraz eta euskal kultura bultzatuta egitea «berebizikoa» dela uste dute, halaber. Gorosabelek dioenez, zenbait lekutan euskara eskolari lotu zaio. «Horrek aisialdiaren eremua gaztelaniari uztea ekarri du. Horixe ere berreskuratu nahi dugu horregatik». Txatxilipurdi aisialdi eta euskara elkarteko kideak gaineratu du aniztasuna errespetatuta eta harreman parekideak garatuta aplikatuko dituela horrelakoak komunitateak, «auzolanean».\nParekidea eta plurala\nHerri hezitzaileen eredua zabalduz doan heinean, gizarte «parekideagoa» eta «hobea» eraikitzeko aukera emango duela uste dute lantaldea osatzen duten eragileek. Hala ere, azaldu dutenez, horretarako ezinbestekoa izango da erabakietatik kanpo geratzen diren taldeei entzutea eta benetan parte hartzeko parada ematea.\nHaurren aisialdi parte hartzailea, euskalduna, hezitzailea eta herritarra osatzen duen arlo teorikotik abiatuz, herri hezitzaileen sarea sortu dute Euskal Herriko hainbat udalerrik. «Behetik gora» eraiki dute proiektu hezitzailea, eta zortzi herritan jada martxan jarri dituzte: Gipuzkoan, Donostiako Egia auzoan, Soraluzen eta Arrasaten; Araban, Agurainen; Bizkaian, Otxandion eta Diman; Nafarroan, Baztanen; eta Nafarroa Beherean, Baigorrin.\nNagore Ares Amaya Oihan Vitoria\nHERRI HEZITZAILEEN. BOST ADIBIDE


Ibilgailuen zirkulazioan zenbait aldaketa egin dituzte Axpen, lanengatik - Busturialdeko Hitza : Busturialdeko Hitza\nIbilgailuen zirkulazioan zenbait aldaketa egin dituzte Axpen, lanengatik\nAmunategi errekaren zati bat egokitzeko eta bertan dagoen estaldura bat kentzeko lanak egiten dabil URA.\nUraren Euskal Agentzia (URA) Busturiko Axpe auzotik igarotzen den Amunategi errekaren zati bat egokitzeko eta bertan dagoen estaldura bat kentzeko lanak egiten dabil. Hori dela eta, Busturiko Udaletik jakitera eman dutenez, ibilgailuen zirkulazioan zenbait aldaketa egin behar izan dituzte.\nKurtzioranzko noranzkoan, esaterako, ibilgailuek ezingo dute joan, “inguruan bizi direnak izan ezik”. Bestalde, Telletxeko bidea norabide bikoitzekoa jarri dute; semaforo baten laguntzagaz, txandaka bideratzen dute ibilgailuen joan-etorria. Azkenik, azaldu dutenez, Malbeondoko aparkalekua ezin daiteke erabili.\nUdaletik jakitera eman dutenez, aipatu aldaketak azarora arte izan daitezke.


Eta hau ere ez al da arraroa… - - euskalerriairratia.eus\nEta hau ere ez al da arraroa…\nFermin Erbiti 2019-01-31 13:24\nEgunkaria zabaldu eta pankartadun protestaren bat ikusten badut, lehenbizi pankartari erreparatzen diot. Nork bere ohiturak ditu, edo obsesioak, nahiago baduzue. Lehenengo egunean, horixe egin nuen mediku sindikatuaren kontzentrazioari buruzko albistea ikustean. Begiak zuzenean pankartara joan ziren, testua gaztelania hutsean zegoela baieztatzeko.\nBatzuentzat huskeria izan daiteke pankarta zein hizkuntzetan idazten den. Niretzat, ordea, esanguratsua da oso. Niretzat eta komunikabideen aitzinean agertzen diren guztientzat, horretan kasualitaterik ez baitago.\nHona urteetako azterketaren emaitza: oraindik, tamalez, luzeegia da euskararik gabeko Nafarroa islatu nahiago dutenak. Horien artean, alderdi bozkatuena, sindikatu batzuk, Enpresarien Elkartea, Merkataritza Ganbera, Justizia Auzitegiko ordezkariak, elizako buruak eta, esan bezala, medikuen sindikatua.\nEz al da arraroa euskararik gabe Nafarroa? Aipatutakoentzat, batere ez.


Etxerat AE - Antton azkena izan dadila. Larriki dauden presoak etxera!\nAntton azkena izan dadila. Larriki dauden presoak etxera!\nAntton Troitiñoren senideen izenean, Irati Aranzabalen hitzartzea:\nAnton Troitiño ostiralean hil zen Iruneko ospitalean, gaixotasun larri baten ondorioz. Bere heriotzak sortzen duen tristuraren gainetik, beti izan den bezala gogoratu nahi dugu, alaia, ausarta, konprometitua; Antton pertsona indartsua izan da beti, fisikoki eta mentalki. 64 urte besterik ez zituen. Hala ere, errepresioak eta espetxeak, hainbeste denbora etxetik kanpo eta bizi-baldintza oso txarretan, bere gaixotasuna elikatzen lagundu dute eta narriadura gupidagabea izan da. Denbora gutxian joan zaigu.\nGure haserrea eta tristura adierazi nahi dugu, oso gutxi geratzen zitzaionean bakarrik irteten utzi dion espetxe sistema anker baten ondorioz hil delako, eta Logroñon preso duen Jon ilobari agur esaten ere ez diotelako utzi.\nAntton espetxean egon da bere bizitzaren zati handi batean. 28 urtez preso hain justu. 24 urtez egon zen preso eta, zigor osoa bete ondoren, Huelvako espetxea utzi zuen 2011. urtean. Ondoren, kanpaina politiko-mediatiko izugarria egin zioten, eraso horrek senideei ere eragin zigula izugarri. Londresen atxilotu zuten berriro Antton, eta 2017an espainiaratu zuten. Orduan, sei urteko espetxe-zigor berria betetzen hasi zen. Ordurako Anttonen osasunak okerrera egin zuen nabarmen.\nPublikoki gure esker ona adierazten dugu albistea jakin den unetik familian jasotzen ari garen babes eta maitasun adierazpenengatik. Era berean, eskerrak eman nahi dizkiegu tratamenduak hasi zituztenetik Anttoni arreta eman dioten Onkologikoko profesionalei.\nEtxerat eta Sareren hitzartzea:\nGaixotasun larria zuen Antton Troitiño Donostiako preso ohiaren heriotzaren aurrean, Etxeratek une honetan besarkada handi bat eta gure maitasun eta elkartasun guztia helarazi nahi diegu bere senide eta lagunei, horietako batzuk gaur hemen daudelarik.\nHamar hilabete baino ez dira igaro Antton baldintzapeko askatasunean atera zenetik; zehazki, 2021eko otsailaren 5ean utzi zuen atzean Estremerako espetxea, Madrilen. Hamar egun lehenago, bere abokatuari jakinarazi zion kimioterapia-tratamendua modu aringarrian jasotzeari uzteko erabakia hartu zuela, ezinezkoa baitzitzaion tratamendu hori egiten jarraitzea, bai maila animikoan, bai fisikoan, espetxeak horretarako dakartzan baldintza kaskarrak direla eta.\nFisikoki hondatuta egon arren, espetxeko asistentzia ezak eta baldintza txarrek larriagotutako gaixotasunak zituzten beste euskal presoen kasuan bezala, Antton Troitiño baldintzapeko askatasunean uzteko erabakia atzeratu egin zen, egoera atzeraezina izan zen arte, Antton Troitiñoren sufrimendua eta etsipena arragotuz. Espainiako Auzitegi Nazionalaren labirintoaren biktima izanik, administrazioak epeak agortu zituen emandako autoak irmo deklaratu arte, espetxetik irteten utzi aurretik.\nGogora ekarri nahi dugu duela gutxi, urtebete pasatxo, 2020ko urrian, Asier Aginako Etxenagusia Durangoko presoa hil zela, 2019ko urtarrilean eten ziotelarik zigorra bere gaixotasun larriarengatik. 2019ko urtarrilean eta urte bereko urrian Oier Gómez eta Jose Angel Ochoa de Eribe preso arabarrak ere hil ziren, kartzelan izandako gaixotasun larri eta luzeen ondorioz. Ochoa de Eribe hil baino lau hilabete lehenago atera zuten espetxetik.\nEz gara nekatuko gaixo dagoen norbait behar bezala tratatu eta gaixotasuna sendatzeko azken lekua espetxea dela behin eta berriz errepikatzeaz eta euskal presoen kasuan, gainera, kondena luzeak eta baldintza gogorrak jasan beharko dituzte. Onartezina eta ankerra da presoaren osasun kritikoa espetxean egotea atzeratzen duen labirinto juridikoaren aurretik ez jartzea. Giza eskubideak errespetatuko duen espetxe sistema ezinbestekoa da. Gaixotasun larriak dituzten presoak lehenbailehen atera beharko dira espetxetik, ahalik eta lasterren artatzeko, duintasunez eta haien gertukoen babesarekin.\nEuskal presoei aplikatu izan zaien salbuespeneko espetxe-politikaren krudeltasuna agerian geratzen da Anton Troitiñoren kasuan, baita gaixotasun larri eta sendaezinak dituztenen egoera oso larrian ere. Gaur egun 20 dira gaixotasun larriak dituzten presoak, eta berehala irten beharko dute espetxetik.\nAurrera begiratu nahi dugu. Euskal presoen senide garen aldetik, gure sufrimenduari eusten dion mendeku irizpideei lotutako egoerarekin amaitzeko eskatu besterik ezin dugu egin. Euskal preso askok aske irteteko baldintzak betetzen dituzte. Errespetatu haien eskubideak eta ez oztopatu gehiago bide hori.\nTestuinguru honetan, atzo, Anttonen oroimenez eta euskal presoen eskubideak errespetatze aldera, Sarek eta Etxeratek elkarretaratzea burutu genuen Intxaurrondon\nHorrez gain, gaur manifestazio bat konbokatu dugu 19:00etan Donostiako Bulebarrean. Antton azkena izan dadila. Larriki gaixo dauden presoak etxera!


Azterketa baten arabera, bi aste baino gehiagoko odolak areagotu egiten du transfusioen arriskua | Consumer\nAzterketa baten arabera, bi aste baino gehiagoko odolak areagotu egiten du transfusioen arriskua\nOdol-emate zaharrenaren ospitale-hilkortasuna berrienaren bikoitza izan zen ia\nEgilea: mediatrader 2008-ko martxoak 23\nBi aste baino gehiagoz kontserbatutako odol-transfusioa jasotzen duten gaixoek hiltzeko edo konplikazioak izateko aukera gehiago dute. Ondorio hori atera da Cleveland Klinikan (Estatu Batuak) egindako azterketa zabal batean. Ikerketa horretan, 9.000 pazientek baino gehiagok bihotz-kirurgiako ebakuntza izan dute. Odol zaharragoa jaso zutenek aireztapen mekaniko gehiago behar izan zuten, eta septizemia eta akats multiorganikoak izan zituzten. Odol zaharrenaren ospitale-hilkortasuna %2,8koa izan zen, eta berrienaren %1,7koa, ia bikoitza.\nArazo bat izan liteke globulu gorrien zatiketan, sistema kardiobaskularretik kanpo bi hilabete baino gehiago egoten baitira. Hematiak hautsi egiten dira, eta oxigenoa garraiatzeko ahalmena murriztu egiten da. Azterketa horren arabera, bihotz-ebakuntzak besterik ez dira egiten.\nHala ere, antzeko emaitzak agertu ziren ikerketa txikietan beste patologia batzuk zituzten eta transfusioa behar izan zuten pazienteekin. Adibidez, Espainian koloneko minbizidun operatuekin egindakoa, eta kirurgia traumatologikoari buruzko beste lan batzuk. Azterketa horietako bakoitzak konplikazio gutxiago hauteman zituen odol freskoagoa jaso zuten gaixoetan.\nHerrialde gehienetan bi aste baino gehiago irauten du odolak. Emandako odola 28 eta 42 egun bitartean gorde daiteke. Iraungipena kontserbazioan erabilitako prestakin motaren araberakoa da.\narrisku odol transfusioak\nBarizeak: zergatik ateratzen dira eta nola saihestu


Heriotza-inskripzioa - Justizia Administrazioa Euskadin\nHemen zaude: Egoitza Judizial Elektronikoa > Heriotza-inskripzioa\nHildakoaren NANaren edo pasaportearen kopia.\nFamiliarteko batek egindako heriotza-deklarazioaren inprimaki ofiziala eta ehorztetxearen baimena.\nEhorztetxeak izaten du dokumentazio hori eta, orokorrean, ehorztetxeak berak aurkeztu ohi du, hildakoaren bizitokiaren arabera dagokion Erregistro Zibilean edo Bake Epaitegian.\nSenide batek egin dezakeen arren, orokorrean, ehorztetxeak egin ohi du izapide hori, Erregistro Zibilean edo Bake Epaitegian, familiaren ordezkari gisa.\nHeriotzaren ondorengo 24 orduetan.\nHeriotza gertatu den udalerriko Erregistro Zibilean edo Bake Epaitegian.\nHeriotza unean bertan inskribatuko dugu.\nAkats posibleak zuzentzea: Heriotza inskribatu ondoren heriotza-ziurtagirian akatsen bat dagoela antzematen baduzu, heriotza jaso duen Erregistro Zibilean akatsa zuzentzeko espedientea abiarazi beharko duzu, eta akats hori egiaztatzen duten dokumentuak aurkeztu beharko dituzu. Datuak jasotzerakoan gertatutako grafia-akats bat bada, akatsa berehala konponduko dute eta heriotza-ziurtagiria emango dizute, akatsa zuzenduta duela. Antzemandako akatsa hildakoaren NANean edo beste edozein dokumentutan ere agertzen delako gertatu bada, akatsa zuzentzeko zenbait izapide egin beharko dira, esaterako, jaiotza-ziurtagiria izapidetzea. Hortaz, prozesuak egun batzuk iraun ditzake eta epe hori igaro arte ezingo dizute zuzendutako ziurtagiria itzuli.\nGaur egun, heriotza-ziurtagirietan ez da heriotzaren kausa jasotzen. Hortaz, kausa hori egiaztatu behar baduzu, mediku-ziurtagiria eskatu beharko duzu. Ziurtagiri hori heriotza erregistratu den Erregistro Zibilean edo Bake Epaitegian gordetzen da zenbait egunetan eta, ondoren, Estatistika Institutu Nazionalera (INE) bidaltzen da. Hortaz, ziurtagiri hori behar baduzu, jar zaitez EAEko Estatistika Institutu Nazionaleko ordezkaritzekin harremanetan.